title: Marco Pezzaiuoli

text: Marco Pezzaiuoli (s. 16. marraskuuta 1968) on saksalainen jalkapallovalmentaja ja entinen pelaaja. Lokakuusta 2014 lähtien hän on toiminut Guangzhou Evergranden junioritoiminnan johtajana.


title: Marco Pezzaiuoli

text: Pezzaiuolin pelaajaura jäi lyhyeksi ja hän lopetti uransa vain 23-vuotiaana siirtyen valmennuspuolelle. Pezzaiuoli hankki valmennusoppinsa Karlsruher SC:n organisaatiossa, jossa aloitti juniorivalmentajana 1991. Hän toimi seuran juniorivalmennuksessa yhdeksän vuoden ajan ensin valmentajana ja 1999–2000 nuorisovalmennuksen koordinaattorina. Joachim Löwin saatua potkut huhtikuussa 2000 Pezzaiuoli nousi seuran väliaikaiseksi päävalmentajaksi kunnes Stefan Kuntz otti heinäkuun alussa tehtävät hoitaakseen. Kuntzin saatua potkut syyskuussa 2002 Pezzaiuoli toimi yhden ottelun ajan joukkueen päävalmentajana.


title: Marco Pezzaiuoli

text: Pezzaiuoli jätti Karlsruhen kesällä 2003 ja jatkoi lokakuussa uraansa korealaisen Suwon Samsung Bluewingsin apuvalmentajana. Hän työskenteli Koreassa aina syksyyn 2006 saakka, kunnes Eintracht Trier palkkasi hänet uudeksi päävalmentajakseen. Pesti päättyi kuitenkin lyhyeen hänen saatua potkut jo lokakuussa viiden ottelun jälkeen.


title: Marco Pezzaiuoli

text: Heinäkuussa 2007 Pezzaiuoli siirtyi Saksan jalkapalloliiton palvelukseen alle 16-vuotiaiden maajoukkuevalmentajaksi. Elokuussa 2008 hän siirtyi U15- ja U17-joukkueiden valmentajaksi. Toukokuussa 2009 hän luotsasi U17-joukkueen ikäluokan Euroopan mestaruuteen. Menestyksen myötä hän nousi kesällä 2009 U18-joukkueen päävalmentajaksi.


title: Marco Pezzaiuoli

text: Kesällä 2010 Pezzaiuoli jätti Saksan jalkapalloliiton kolmen vuoden palveluksen jälkeen siirtyen Ralf Rangnickin apulaisvalmentajaksi TSG 1899 Hoffenheimiin. Rangnickin erottua tammikuun alussa 2011 Pezzaiuolista tuli seuran uusi päävalmentaja kesään 2014 ulottuvalla sopimuksella. Pezzaiuoli ei saanut TSG:n tuloksia kehittymään riittävällä tavalla ja huhtikuussa 2011 seura ilmoitti Pezzaiuolin lähtevän seurasta kauden jälkeen.


title: Marco Pezzaiuoli

text: Kesällä 2014 Pezzaiuolista tuli japanilaisseura Cerezo Osakan päävalmentaja. Joukkue pelasi kuitenkin heikosti Pezzaiuolin alaisuudessa eikä voittanut yhtään J. Leaguen ottelua. Kun Cereza lisäksi putosi Japanin cupin puolivälierissä, sai Pezzaiuoli potkut jo syyskuussa 2014.


title: Marco Pezzaiuoli

text: Lokakuussa 2014 Pezzaiuolista tuli kiinalaisseura Guangzhou Evergranden junioritoiminnan johtaja. Pezzaiuoli syntyi ja varttui Saksassa, mutta hänen isänsä on italialainen ja äitinsä alankomaalainen. Pezzaiuoli on naimisissa korealaisen muotisuunnittelija Je Wonin kanssa. Heillä on kaksi lasta.


title: Vesa Tapio Valo

text: Vesa Tapio Valo (s. 1951) on suomalainen teatteriohjaaja. Valo työskenteli vuosina 2009–2015 Seinäjoen kaupunginteatterin johtajana.


title: Vesa Tapio Valo

text: Valo aloitti opinnot Teatterikoulussa 1971 ja valmistui dramaturgiksi 1983 ja teatteritaiteen maisteriksi 2000. Hän on työskennellyt pitkään Saksassa ohjaajana ja dramaturgina. Valo on työskennellyt ohjaajana Vaasan ja Oulun kaupunginteattereissa sekä 1990-luvulla Helsingin Kaupunginteatterissa, ensin dramaturgina ja sitten ohjaaja-dramaturgina.


title: Vesa Tapio Valo

text: Valo on suomentanut saksalaisia näytelmiä, muun muassa Friedrich Hollaenderin "Laitakujan leidit", jonka hän on ohjannut Seinäjoen teatterille. Hän on myös kirjoittanut näytelmiä, muun muassa "Seitsemän huvila", "Pojat", "Maria Silfvan", "Lähtekäätte Ameriikhan!" ja siitä uudistetun version "Aava meri".


title: Vesa Tapio Valo

text: Vesa Tapio Valo oli perustamassa Setaa vuonna 1974 ja toimi "Seta-lehden" päätoimittajana 1978–1980.


title: Jesse Johnsson

text: Jesse Johnsson (s. 3. kesäkuuta 1991) on suomalainen salibandymaalivahti, joka edustaa Divarissa pelaavaa Porvoon Salibandyseuraa. Johnsson teki debyyttinsä Salibandyliigassa vuonna 2010 edustaessaan SSV:tä.


title: Jesse Johnsson

text: Johnsson on edustanut aiemmin urallaan Suomessa Kirkkonummi Rangersia, Vihdin Salisusia ja Lohjan Salibandyä. Lisäksi hän on pelannut Saksan liigan Red Devils Wernigerodessa, jossa hän voitti liigapronssia.


title: Jesse Johnsson

text: Johnsson on valittu U19-maajoukkueen leireille, muttei ole vielä pelannut maaotteluita.


title: K'iche-valtakunta

text: Q'umarkaj'n k'iche-valtakunta oli nykyisen Guatemalan ylänköalueilla sijainnut valtio. Maya-intiaaneihin kuuluneet k'iche-intiaanit perustivat valtion 1200-luvulla ja se laajeni 1400-luvulle saakka. Pedro de Alvaradon johtamat espanjalaiset ja nahualaiset joukot valloittivat valtion vuonna 1524.


title: K'iche-valtakunta

text: K'iche-valtakunta saavutti huippunsa kuningas K'iq'abin aikana. K'iq'ab hallitsi valtiota Q'umarkajin linnoituskaupungista, nykyisen Santa Cruz del Quichén lähellä. K'ichet hallitsivat aluetta, joka ulottui nykyisen Meksikon alueelle ja he alistivat useita alueen alkuperäisheimoja, kuten tz'utujilit, kaqchikelit ja mamit.


title: Marvel Super Heroes vs. Street Fighter

text: Marvel Super Heroes vs. Street Fighter on Capcomin kehittämä ja julkaisema "Marvel vs. Capcom" -pelisarjaan kuuluva taistelupeli. Peli julkaistiin alun perin kolikkopelinä vuonna 1997. Seuraavana vuonna peli julkaistiin Sega Saturnille ja vuonna 1999 PlayStationille.


title: Marvel Super Heroes vs. Street Fighter

text: Pelissä käytetään edellisen osan tavoin kahden hahmon joukkueita yksi vastaan yksi tappelussa. Pelin aikana voi kuitenkin tällä kertaa vaihtaa toiseen valitsemaansa hahmoon tai vain tehdä varalla olevan hahmon erikoisliikkeen vaihtamatta kehässä olevaa hahmoa pois.


title: Marvel Super Heroes vs. Street Fighter

text: Konsoliversioissa on otettu mukaan muita pelimoodeja, kuten harjoittelu ja ”Crossover Mode”, jossa pelaaja voi käyttää valitsemansa hahmon lisäksi yhtä samaa hahmoa, joka on myös vastustajalla. Voitettuaan omalla parijoukkueella kaiken vastuksen pelaaja saa vastaansa lopuksi kaksi vastaan yksi ottelussa kyborgi version Akumasta, jonka jälkeen pelaaja pääsee ottelemaan lopullista pomovastusta Tuhoa vastaan.


title: Yattering

text: Yattering oli puolalainen brutaalin death metalin yhtye, joka toimi vuosina 1996-2006.


title: Julius Fučík

text: Julius Ernest Wilhelm Fučík [futši:k] (18. heinäkuuta 1872 Praha — 15. syyskuuta 1916 Berliini) oli tšekkiläinen säveltäjä ja sotilasmuusikko. Hänen tunnetuin teoksensa lienee marssisävellys "Gladiaattorien tulo" vuodelta 1899.


title: Julius Fučík

text: Julius Fučík syntyi vuonna 1872 Prahassa, silloisessa Itävalta-Unkarissa. Hän opiskeli Prahan konservatoriossa fagotin- ja viulunsoittoa sekä lyömäsoittimia ja sai sävellysopetusta Antonín Dvořákilta. Hän astui sotilaspalvelukseen vuonna 1891 ja työskenteli sen jälkeen soittokunnan johtajana eri puolilla Itävalta-Unkaria ja palveli mm. soitonjohtajana 86. jalkaväkirykmentissä (1897–1909) ja 92. jalkaväkirykmentissä (1909–1913).


title: Julius Fučík

text: Vuonna 1913 Fučík avioitui ja asettui Berliiniin. Hän perusti oman soittokuntansa Prager Tonkünstler-Orchester ja musiikkikustantamonsa Apollo Verlag markkinoimaan sävellyksiään. Ensimmäisen maailmansodan puhkeaminen heikensi toimeentuloa, ja hänen liiketoimensa ja terveytensä kärsivät. Hän kuoli Saksassa vain 44-vuotiaana.


title: Julius Fučík

text: Fučík oli tuottelias säveltäjä: hänen tuotantoonsa kuuluu noin 240 marssia, polkkaa ja valssia. Suurin osa teoksista on sävelletty sotilassoittokunnille. Hänen musiikkiaan esitetään yhä Tšekissä, mutta hänen maailmanmaineensa perustuu ensi sijassa "Gladiaattorien tuloon".


title: Värielokuva

text: Värielokuvalla tarkoitetaan elokuvaa, johon on tallennettu värit. Ensimmäiset elokuvat tallennettiin mustavalkoisina ja ainoastaan valovoima kyettiin tallentamaan. Aluksi värillisiä elokuvia tehtiin käsin värittämällä. Ensimmäinen värielokuva oli vuonna 1895 valmistunut Thomas Edisonin käsin väritetty kinetoskooppi-elokuva "Annabellen tanssi". Ensimmäinen suomalainen värielokuva oli Toivo Särkän ohjaama "Juha" vuodelta 1956.


title: Jean Tinguely

text: Jean Tinguely (1925–1991) oli sveitsiläinen kuvanveistäjä, joka teki abstrakteja dadaistis-surrealistisia koneveistoksia. Hän oli kineettisen taiteen huomattavimpia taiteilijoita.


title: Jean Tinguely

text: Tinguelyn romuveistokset ovat usein liikkuvia. Hän teki aluksi rautalankakonstruktioita ja reliefejä metallin kappaleista, myöhemmin hän rakensi moottorilla toimivia robottimaisia teoksia. Hänen tuotannossaan on myös piirtäviä taidekoneita ja koneveistoksia, jotka tuhosivat itsensä.


title: Jean Tinguely

text: Tinguely vietti nuoruutensa Baselissa ja opiskeli Baselin taideakatemiassa, mutta muutti Ranskaan. Hän kuului pariisilaiseen avantgardeen 1900-luvun puolivälissä, ja hän oli yksi uuden realismin manifestin allekirjoittajista vuonna 1960. Hänen parhaiten tunnettu teoksensa oli itsetuhoutuva veistos "Homage to New York" (1960), joka on osin hajonneena Modernin taiteen museossa New Yorkissa. Tinguely teki myös Noise-musiikkia.


title: Jean Tinguely

text: Tinguely meni 1971 naimisiin Niki de Saint Phallen kanssa ja teki monia teoksia yhteistyössä hänen kanssaan.


title: Vankisurmat

text: Vankisurmat – neuvostovankien laittomat ampumiset jatkosodassa on dosentti Antti Kujalan vuoden 2008 tietokirja, joka käsittelee suomalaisten sotilaiden ja siviilien neuvostoliittolaisia sotavankeja vastaan jatkosodan aikana tehtyjä henkirikoksia. Teos käsittelee noin 200:aa korkeimpaan oikeuteen saakka edennyttä jatkosodan aikaista henkirikosta. Kirjan mukaan jatkosodan aikana suomalaisten hallussa oli 67 000 neuvostovankia, joista kuoli arviolta noin 22 000. Heistä arviolta tuhat ammuttiin. Arkistoista jää epäselväksi kuinka moni ampumistapaus oli laillinen, esimerkiksi karkaamisyritysten yhteydessä suoritettu, ja kuinka moni rikostapaus.


title: Vankisurmat

text: Suomen Neuvostoliiton kanssa solmima Moskovan välirauhansopimus velvoitti Suomea tuomitsemaan sotarikoksiin syyllistyneet kansalaisensa. Teos ei käsittele näitä poliittisia oikeudenkäyntejä, vaan neuvostosotavankeihin kohdistuneita henkirikoksia. Neuvostoliitto salli näihin rikoksiin syyllistyneiden tuomitsemisen Suomen omissa siviili- ja sotilastuomioistuimissa ja Suomen lakien mukaan, mutta valvoi oikeudentutkintoja ja puuttui Liittoutuneiden valvontakomission kautta yksittäistapauksissa joihinkin oikeudenkäynteihin. Toisen maailmansodan voittaneet demokraattiset valtiot eivät tuominneet sotarikoksiin syyllistyneitä omia kansalaisiaan kuin ainoastaan poikkeustapauksissa, mutta Suomi joutui sodan häviäjänä järjestämään suuren määrän tutkimuksia ja oikeudenkäyntejä, sekä tekemään tuomioista selkoa Neuvostoliitolle.


title: Vankisurmat

text: Kujalan mukaan tästä huolimatta sotarikosoikeudenkäynneissä täyttyivät oikeusvaltion edellytykset, ja vaikka alemmat oikeusasteet saattoivat joskus tehdä virheitä, ainakin Korkeimmassa oikeudessa tuomiot olivat lakien mukaisia. Suomessa tuomittiin sotarikoksista eri oikeusasteissa yli 700 henkilöä, näistä 300 Korkeimmassa oikeudessa. Korkeimman oikeuden tuomioista 200 koski henkirikoksia.


title: Vankisurmat

text: Kirja syntyi osana Kansallisarkiston "Suomi, sotavangit ja ihmisluovutukset 1939–55" -tutkimusprojektia, jonka perustamisesta valtioneuvosto päätti 2004.


title: Vankisurmat

text: Jari Hanski arvioi Kujalan teoksen Helsingin Sanomien kirja-arviossa jänteväksi ja kiinnostavaksi. Hanskin mukaan aihe on arka, mutta Kujala ei sorru paatoksellisuuteen eikä historioitsijalle sopimattomaan syyttelyyn. Tapahtumien kulku tuodaan esiin sellaisenaan asiakirjojen mukaisesti. Kirja sai myönteisen vastaanoton myös Kymen sanomissa.


title: Logan Couture

text: Logan Couture (s. 28. maaliskuuta 1989 Guelph, Ontario, Kanada) on kanadalainen jääkiekkoilija, joka pelaa NHL-joukkue San Jose Sharksissa keskushyökkääjänä. Joukkue varasi hänet koko varaustilaisuuden yhdeksäntenä pelaajana kesällä . Couturea on analysoitu johtajatyypiksi. Hänen vahvuutensa ovat syöttötaidoissa ja peliälyssä.


title: Logan Couture

text: Couture pelasi kauden 2004–2005 OJHL-juniorisarjaa St. Thomas Starsin joukkueessa, minkä jälkeen hän siirtyi kaudeksi 2005–2006 OHL-joukkue Ottawa 67'siin. Couture pelasi siellä hyvän tulokaskauden ja teki 65 ottelussa tehot 25+39=64, joilla hän oli 67'sin kolmanneksi paras pistemies. Kaudella 2006–2007 Couture teki 54 ottelussa tehot 26+52=78 ja hän oli joukkueen sisäisen syöttöpörssin voittaja sekä toiseksi paras pistemies edelleen Couturen joukkuetoverina pelaavan Jamie McGinnin jälkeen. Couturen runkosarjaa lyhensi mm. mononukleoosi ja luistimenviilto. San Jose Sharks varasi hänet ensimmäisellä kierroksella numerolla 9 kesällä 2007.


title: Logan Couture

text: Kaudella 2007–2008 Couture jakoi McGinnin kanssa 67'sin sisäisen pistepörssin voiton tehoilla 21+37=58. Hän kuitenkin itse voitti joukkueen syöttöpörssin. Couturesta tuli kaudella 2008–2009 67'sin kapteeni ja hän teki OHL:n yhden kauden piste-ennätyksensä tehoilla 39+48=87. Couture voitti joukkueen sisäisen piste-, maali- ja syöttöpörssin ja hän oli koko OHL:n yhdeksänneksi paras pistemies sekä kuudenneksi paras maalintekijä. Couture nimettiin OHL:n tähdistöotteluun vuosina 2007, 2008 ja 2009, mutta vuoden 2008 ottelu jäi väliin loukkaantumisen takia. Hänet nimettiin maaliskuussa 2010 OHL:n viikon pelaajaksi. Keväällä 2009 Couture pelasi neljä runkosarja- ja kaksi playoff-ottelua San Jose Sharksin farmijoukkueessa Worcester Sharksissa, AHL:ssä.


title: Logan Couture

text: Couture siirtyi kaudeksi 2009–2010 San Jose Sharksin organisaatioon. Hän pelasi yli puolet kaudesta Worcesterissa, jossa Couture teki 42 runkosarjaottelussa tehot 20+33=53. Hän oli joukkueen kolmanneksi paras pistemies Dan DaSilvan kanssa. Couture nimettiin kauden päätteeksi AHL:n tulokkaiden tähdistöön. Hän debytoi NHL:ssä 25. lokakuuta 2009 Philadelphia Flyersiä vastaan ja teki NHL-uransa ensimmäisen maalin 5. marraskuuta 2009 Detroit Red Wingsin Chris Osgoodin taakse. Couture pelasi kauden aikana NHL:ssä yhteensä 25 runkosarjaottelua tehoin 5+4=9 sekä 15 playoff-ottelua tehden neljä maalia.


title: Logan Couture

text: Couture pelasi alle 18-vuotiaiden MM-kilpailuissa vuonna 2007.


title: Brandon McMillan

text: Brandon McMillan (s. 22. maaliskuuta 1990 Delta, Brittiläinen Kolumbia, Kanada) on kanadalainen jääkiekkoilija, pelipaikaltaan laitahyökkääjä tai puolustaja. Hän edustaa KHL-seura Dinamo Riikaa.


title: Brandon McMillan

text: McMillan aloitti junioriuransa BCMML-sarjassa Vancouver Rangersin paidassa. Kaudeksi 2006–2007 hän siirtyi WHL-sarjassa pelaavaan Kelowna Rocketsiin. NHL-seura Anaheim Ducks varasi McMillanin kolmannella kierroksella 85. pelaajana . Kaudella 2008–2009 hän voitti Rocketsin paidassa WHL-mestaruuden. Seuraavalla kaudella hän teki 55 ottelussa tehot 25+42=67 ja hänet nimettiin idän tähdistökentälliseen.


title: Brandon McMillan

text: Kaudeksi McMillan siirtyi Anaheim Ducksin organisaatioon. Hän aloitti kauden AHL:ssä farmiseura Syracuse Crunchissa. Hän debytoi NHL:ssä marraskuussa 2010 Edmonton Oilersia vastaan. Huhtikuussa 2013 McMillan kaupattiin Phoenix Coyotesiin vaihdossa Matthew Lombardiiin. Helmikuussa 2015 Coyotes laittoi McMillanin waivers-listalle, josta hänet poimi Vancouver Canucks. McMillan pelasi Canucksissa ainoastaan kauden loppuun.


title: Brandon McMillan

text: McMillan siirtyi Eurooppaan ja edusti kaudella 2015–2016 saksalaista ERC Ingolstadtia. Seuraavaksi kaudeksi hän siirtyi kroatialaiseen KHL-joukkueeseen KHL Medveščak Zagrebiin, josta hän siirtyi kesken kauden Torpedo Nižni Novgorodiin. Kaudeksi 2017–2018 McMillan siirtyi Dinamo Riikaan.


title: Brandon McMillan

text: McMillan on edustanut Kanadan nuorisomaajoukkueita. Hän oli mukana vuoden 2010 nuorten MM-kilpailuissa, joissa hän teki tehot 4+4=8 ja oli voittamassa hopeaa.


title: Born This Way

text: Born This Way on yhdysvaltalaisen pop-laulaja Lady Gagan toinen studioalbumi, joka julkaistiin 23. toukokuuta 2011.


title: Born This Way

text: Albumin ensimmäinen single on nimikkokappale "Born This Way", joka julkaistiin 11. helmikuuta 2011. Toinen single, "Judas", julkaistiin 15. huhtikuuta 2011. Kolmas single, "The Edge of Glory", julkaistiin 9. toukokuuta 2011. Ensimmäinen promootiosingle, "Hair", julkaistiin 16. toukokuuta 2011. Neljäs single, "You and I", julkaistiin 23. elokuuta 2011 ja artisti ilmoitti syyskuun lopussa, että "Marry the Night" julkaistaan viidentenä singlenä.


title: Born This Way

text: Albumi vuoti kokonaisuudessaan internetiin 18. toukokuuta 2011, viikko ennen varsinaista julkaisupäivää.


title: Born This Way

text: Lady Gaga on kuvaillut "Born This Way" -albumiaan parhaaksi työkseen. Levyn teko alkoi vuonna 2010, ja mukana levyn teossa olivat muun muassa Dj White Shadow, Fernando Garibay ja RedOne.


title: Born This Way

text: Albumista julkaistiin kaksi versiota: standardipainos ja kahden levyn erikoispainos. Lady Gaga julkisti albumin kappalelistauksen Twitterissä ja kotisivuillaan 2. toukokuuta 2011.


title: Born This Way

text: "Born This Way" debytoi ensimmäisellä sijalla Yhdysvaltain albumilistalla, sillä sitä myytiin ensimmäisen viikon aikana 1 108 000 kopiota. Lady Gaga on näin ollen 17. artisti, jonka albumi debytoi ensimmäisellä sijalla, ja viides naisartisti, jonka albumi rikkoi miljoonan kopion rajan ensimmäisellä viikollaan. "Born This Wayn" ensimmäisen viikon myyntiluvut ovat myös suurimmat sitten 50 Centin "The Massacren" (2005). "Billboard"-lehti arveli myynnin johtuvan osittain verkkokauppa Amazonin päätöksestä myydä levyä kahden päivän ajan 0,99 dollarilla – Amazon kertoi myyneensä albumia sen debyyttiviikolla USA:ssa 440 000 kopiota. Joulukuun alkuun 2011 mennessä levyä oli myyty Yhdysvalloissa yhteensä 2 101 000 kopiota ja se oli maan kolmanneksi myydyin albumi sinä vuonna. "Born This Way" debytoi listakärjessä myös Kanadassa, jossa sitä myytiin ensimmäisellä viikolla 81 000 kopiota.


title: Born This Way

text: Albumi debytoi ykkösenä myös Isossa-Britanniassa, jossa sitä myytiin kolmen ensimmäisen viikon aikana 316 579 kopiota. Lady Gaga aloitti albumillaan listakärjessä myös Japanissa, Saksassa, Ranskassa, Italiassa, Belgian Flanderissa ja Valloniassa, Itävallassa, Sveitsissä, Portugalissa, Irlannissa, Unkarissa, Tšekissä, Kroatiassa, Australiassa ja Uudessa-Seelannissa. Ensimmäisellä viikolla albumia myytiin Japanissa 184 000 kopiota, Ranskassa 55 059 kopiota, ja Australiassa ja Uudessa-Seelannissa albumia on kummassakin myyty platinalevyn verran. Pohjoismaista "Born This Way" debytoi listakärjessä Ruotsissa ja Tanskassa ja sijoittui toiseksi Suomessa. Espanjassa albumi debytoi toisena, Alankomaissa viidentenä ja Kreikassa se sijoittui viidenneksi, josta se nousi ykköseksi. Puolassa "Born This Way" pääsi sijalle 12, josta se nousi kolmanneksi, ja Sloveniassa sijalle neljä, josta se nousi ykköseksi.


title: Born This Way

text: Lady Gaga julkisti keskiyöllä 31. joulukuuta 2010 Twitter-sivullaan, että samanniminen "Born This Way" on albumin ensimmäinen single. Single julkaistiin 11. helmikuuta 2011 ja debytoi neljän parhaan singlen joukossa 20 maassa. Vuonna 2010 Lady Gaga myös lauloi MTV Video Music Awards -gaalassa laulun kertosäkeen. Laulaja esitti kappaleen kokonaisuudessaan ensimmäistä kertaa vuoden 2011 Grammy Awards -gaalassa. 14. helmikuuta 2011 laulaja kertoi Ryan Seacrestin radio-ohjelmassa "American Top 40", että "Judas" tulee olemaan levyn toinen single. 6. huhtikuuta Gaga julkisti videoblogissaan "Transmission Gagavision", että single julkaistaan 19. huhtikuuta. Artisti kertoi Googlen haastattelussa, että hän osallistuu musiikkivideon tekoon ensimmäistä kertaa ohjaajana koreografi Laurieann Gibsonin ohella. Singlestä vuoti internetiin kuitenkin pätkä ja artisti päättikin julkaista kappaleen neljä päivää etuajassa, 15. huhtikuuta. "The Edge of Glory" julkaistiin 9. toukokuuta 2011. Alun perin sen tarkoitus oli olla promootiosingle, mutta kahden ensimmäisen päivän suurten myyntilukujen johdosta artisti ilmoitti 11. toukokuuta sen olevan albumin kolmas virallinen single. Albumin neljäs single, "You and I", julkaistiin 23. elokuuta 2011 ja syyskuun lopussa Gaga ilmoitti, että "Marry the Night" julkaistaan viidentenä singlenä.


title: Human’s Pain

text: Human’s Pain on puolalaisen brutaalin death metal -yhtyeen Yatteringin ensimmäinen studioalbumi, joka on julkaistu vuonna 1998.


title: Rotanmyrkky

text: Rotanmyrkky on erityisesti jyrsijöiden, kuten rottien ja hiirien hävittämiseen ihmisasumuksista ja niiden läheisyydestä tarkoitettu myrkky. Jyrsijät arastelevat uusia ruokia ja siksi ne syövät aluksi vain vähän niitä. Syömistä jatketaan, jos ruoasta ei sairastuta. Tehokkaat rotanmyrkyt ovatkin tappavina määrinäkin mauttomia ja hajuttomia ja useimmiten hitaasti vaikuttavia. Myrkkyinä käytetään tavallisimmin veren hyytymiseen vaikuttavia aineita, jotka surmaavat tuhoeläimen sisäiseen verenvuotoon ajan kuluessa. Myös erilaisia myrkyllisiä alkuaineyhdisteitä käytetään.Veren hyytymistä estävien aineiden vastalääkkeenä annetaan K-vitamiinia.


title: Murder’s Concept

text: Murder's Concept on puolalaisen brutaalin death metal -yhtyeen Yatteringin toinen studioalbumi, joka on julkaistu vuonna 2000.


title: Nick Cohen

text: Nick Cohen (s. 1961 Stockport) on brittiläinen journalisti, kirjailija ja poliittinen kommentaattori.


title: Nick Cohen

text: Cohen on kirjoittanut neljä kirjaa: kirjoituskokoelma "Cruel Britannia: Reports on the Sinister and the Preposterous" (1999), Uusi Labour -projektia kritisoiva "Pretty Straight Guys" (2003), "What's Left?" (2007), jossa hän kuvaa, miten "liberaali" vasemmisto muuttui 2000-luvun äärioikeiston tukijaksi ja "Waiting for the Etonians: Reports from the Sickbed of Liberal England" (2009).


title: Nick Cohen

text: "What's Left?" oli Britannian johtavan poliittisen kirjallisuuden palkinnon finalisti vuonna 2008.


title: Nick Cohen

text: Cohenin katsotaan kuuluvan George Orwellin ja Albert Camus'n kirjallisen perinnön jatkajiin. Aiemmin hän oli jyrkkä USA:n ulkopolitiikan kriitikko, vielä vuoden 2002 alussa hän puolusti antiamerikkalaisuutta, mutta marraskuussa 2002 hän kääntyi tukemaan hyökkäystä Irakiin ja tuomitsi vasemmiston antiamerikkalaisuuden ja kyvyttömyyden islamismin edessä.


title: Nick Cohen

text: Hänen mukaansa vasemmisto on "kääntynyt oikealle" sen tukiessaan islamisteja eli "teokraatteja ja fasisteja", siis "rotuvähemmistöjen, sekularistien, naisten, homojen ja ammattiliittojen sortajia".


title: Nick Cohen

text: Vuonna 2010 Cohen sanoi äänestävänsä työväenpuoluetta mutta vaalien jälkeen hän tuki liberaalidemokraattien ja konservatiivien yhteishallitusta ja sen säästölinjaa.


title: Nick Cohen

text: Vuonna 2006 on oli Euston Manifeston ensimmäinen allekirjoittaja. Manifesti ehdottaa uutta poliittista linjausta, jossa vasemmisto vastustaa terrorismia ja antiamerikkalaisuutta.


title: Nick Cohen

text: Cohenin isän isovanhemmat pakenivat tsaarin Venäjältä juutalaisvainoja. Heidän pojastaan tuli kommunisti. Cohen itse on ateisti. Hän kasvoi Manchesterissä ja opiskeli Oxfordissa filosofiaa, politiikkaa ja taloustiedettä ("PPE"). Journalistina hän aloitti "Birmingham Post and Mail" -lehdessä ja sitten siirtyi arvostettuun "The Independent" -lehteen.


title: Nick Cohen

text: Cohen on muun muassa puolustanut kansalaisvapauksia ja sosiaalista liikkuvuutta parantavaa peruskoulua (grammar schools) sekä vastustanut yksityisen sektorin kasvavaa roolia julkisten palveluiden tuotannossa.


title: Nick Cohen

text: Cohen on aiemmin ollut työväenpuolueen jäsen mutta on nykyään sitoutumaton. Lontoon pormestarinvaaleissa hän äänesti liberaalidemokraattia, arvostellen työväenpuolueen "punaista" Ken Livingstonea mm. läheisyydestä Hugo Chavezin kanssa. Hänen mukaansa työväenpuolueen täytyy hallituskautensa jälkeen käydä läpi "stalinismista puhdistautumisen" prosessi.


title: Nick Cohen

text: Cohenin mukaan on harhaanjohtavaa kutsua äärioikeistoksi niitä nationalistisia tahoja, jotka käytännössä ajavat samantapaista valtiota kuin Aljaksandr Lukašenkan tai Hugo Chavezin kaltaiset sosialistit. Cohen myös syyttää konservatiiveja yhteistyöstä edellisten tahojen kanssa ja vasemmistoa yhteistyöstä islamistien kaltaisten homoseksuaaleja ja juutalaisia vihaavien rasistien ja autoritaristien kanssa. Hänen mielestään relevantimpi jakolinja kulkee liberaalidemokraattien ja autoritaristien välillä.


title: Taivaansiivet

text: Taivaansiivet ("Morpho") on täpläperhosiin kuuluva perhossuku. Sen noin 70 lajia ovat neotrooppisia ja niitä tavataan Meksikosta Etelä-Amerikkaan.


title: Taivaansiivet

text: Suvun perhoset ovat suurikokoisia siipivälin vaihdellessa vuoritaivaansiiven ("Morpho rhodopteron") noin 75mm:sta jättitaivaansiiven ("Morpho hecuba") yli 150 mm:iin. Lajeilla esiintyy sukupuolidimorfismia ja naaraat ovat väritykseltään koiraita vaatimattomampia, usein ruskeankirjavia. Useimpien lajien koirasyksilöiden siivet ovat sinisen tai vihreän metallinkiiltoisia. Väri ei synny väriaineiden vaikutuksesta vaan heijastusten ja interferenssin vaikutuksesta siipisuomujen valoa taittavissa kerroksissa. On arvioitu, että siipien yläpinnasta heijastuu jopa 75 % siihen osuvasta sinisestä valosta. Muutamat lajit ovat valkoisia, harmaita tai punertavia. Siipien alapinnat ovat ruskeankirjavia ja niissä on tavallisesti laajoja, saalistajaa harhauttavia silmätäpliä.


title: Taivaansiivet

text: Kirkkaan värityksen ja suuren kokonsa vuoksi taivaansiivet ovat suosittuja keräilykohteita ja kuuluvat monien perhospuutarhojen valikoimaan. Aikuiset perhoset ruokailevat kukkien medellä ja käyneillä hedelmillä.


title: Taivaansiivet

text: Toukat ovat yleensä punaruskeita ja poltinkarvojen peittämiä.


title: Taivaansiivet

text: Koirasperhoset lentävät metsien latvustoissa tai joskus aukkopaikoilla lähempänä maan pintaa ja vartioivat reviiriään tunkeilevia lajikumppaneitaan vastaan.


title: Marcin Świerczyński

text: Marcin Świerczyński (s. 6. tammikuuta 1975 Danzig, Puola) on puolalainen säveltäjä, basisti ja vokalisti.


title: Marcin Świerczyński

text: Yattering


title: Marcin Świerczyński

text: Sainc


title: Liberaalidemokraatti

text: Liberaalidemokraatti tarkoittaa


title: Maastohiihto talviolympialaisissa 1932 – miesten 50 km

text: Miesten 50 kilometrin hiihto käytiin Lake Placidin talviolympialaisissa 1932 lauantaina 13. helmikuuta. 50 kilometrin maastohiihdossa oli kisattu talviolympialaisten alusta alkaen, joten matka oli mukana olympialaisten ohjelmassa kolmannen kerran. Osallistujia oli 32 yhdeksästä maasta.


text: Kilpailun voiton vei Suomen Veli Saarinen, joka oli ottanut pronssia kolme päivää aiemmin käydyltä 18 kilometrin matkalta. Saarisen kultamitali oli Suomelle ensimmäinen maastohiihdon olympiavoitto. Suomen kaksoisvoiton täydensi hopalle hiihtänyt Väinö Liikkanen, joka jäi maanmiehestään 20 sekuntia. Pronssimitalin sai norjalainen Arne Rustadstuen, joka hävisi voittajalle jo lähes neljä minuuttia.


text: Kisajärjestäjille tuotti ongelmia lumen puute, sillä alueella oli leuto talvi ja lunta ei ollut paljoa. Lumetusta ei vielä tuolloin ollut käytössä. Leutojen sääolosuhteiden vuoksi kilpalatu kiersi metsässä, jossa lunta oli tarpeeksi kilpailun järjestämiseksi. Kilpailijat lähtivät matkaan väliaikalähtönä minuutin välein, ja he kiersivät 25 kilometrin pituisen ladun kahdesti. Lämpötila kilpailun aikana oli nollan celsiusasteen paikkeilla. Kilpailu käytiin kolme päivää edellisen hiihtomatkan, 18 kilometrin, jälkeen.


text: Ensimmäisen kierroksen jälkeen suomalaisilla oli kaksoisjohto: 18 kilometrin pronssimitalisti Veli Saarinen johti Väinö Liikkasta noin minuutilla. Suomalaisten jälkeen puoleenväliin saapui ruotsalainen 18 kilometrin olympiavoittaja Sven Utterström, ja hänen jälkeensä tulivat kolme norjalaista: Arne Rustadstuen, Sigurd Vestad ja Ole Hegge. Heggen ero kisaa johtaneeseen Saariseen oli noin viisi minuuttia.


text: Toisella kierroksella Ruotsin Utterström väsähti, ja norjalaiskolmikko ohitti tämän. Suomalaisista Liikkanen tuli lopun hyvin, mutta uupuneen Saarisen onnistui pitää tähän 20 sekunnin ero, ja olla ensimmäinen suomalainen maastohiihdon olympiavoittaja. Norjalaisten pronssimitalikamppailussa voiton vei Arne Rustadstuen, joka piti kaikista kilpailijoista nopeimmin toisen kierroksen hiihtäneen Ole Heggen takanaan 11 sekunnilla. Rustadstuen oli lähtenyt matkaan kolme minuuttia Heggen jälkeen.


title: Niki de Saint Phalle

text: Niki de Saint-Phalle (1930–2002) oli ranskalainen kuvanveistäjä. Hänet tunnetaan iloisista pulleista naisfiguureistaan.


title: Niki de Saint Phalle

text: Saint-Phallen veistokset ovat suurikokoisia, kirkasvärisesti kuvioituja ja feministissävytteisiä. Hänen tuotantoonsa kuuluu myös dadaistihenkisiä assemblaaseja. Saint-Phalle teki veistoksia myös yhteistyössä aviomiehensä Jean Tinguelyn kanssa, molemmat olivat myös mukana uusi realismi -liikkeessä Pariisissa.


title: Niki de Saint Phalle

text: Vuonna 2001 Saint-Phalle lahjoitti suuren kokoelman töitään Nizzan nykytaiteen museolle.


title: NGC 206

text: NGC 206 on kirkas tähtipilvi Andromedan galaksissa. Se on kaikista Andromedan tähtipilvistä kirkkain Maasta nähtynä.


title: Renger van der Zande

text: Renger van der Zande (s. 16. helmikuuta 1986 Dodewaard, Gelderland) on hollantilainen autourheilija. Hän on vuoden 1978 Hollannin kansainvälisen Rallycross-sarjan mestarin Ronald van der Zanden poika.


title: Renger van der Zande

text: Van der Zande aloitti uransa autourheilussa vuonna 2004 Hollannin Formula Renault 2000 -sarjassa ja voitti sarjan mestaruuden vuonna 2005. Vuonna 2006 hän sijoittui neljänneksi Saksan F3-sarjassa. Hän ajoi myös kolme kilpailua A1 Grand Prix -sarjassa kaudella 2006–2007. Vuosina 2007–2008 van der Zande kilpaili F3 Eurosarjassa ja sijoittui sarjan neljänneksi vuonna 2008. Hän ajoi myös yhden kilpailun Aasian GP2-sarjassa kaudella 2008–2009, kun hän korvasi Mika Mäen. Hänet korvattiin heti seuraavassa kilpailussa Edoardo Mortaralla. Vuonna 2009 van der Zande kilpaili Britannian F3-sarjassa ja sijoittui sarjan kolmanneksi viidellä voitollaan. Vuonna 2010 van der Zande kilpaili GP3-sarjassa Mücke Motorsport tiimissä. Hän saavutti kuusi pistettä ja yhden kolmossijan, joka tuli Saksan kilpailusta. Vuonna 2011 hän ajoi DTM-sarjassa saavuttamatta pisteitä. Vuonna 2012 Van der Zander kilpaili Porsche Supercup -sarjassa.


title: Genocide (Yatteringin albumi)

text: Genocide on puolalaisen brutaalin death metal -yhtyeen Yatteringin kolmas studioalbumi, joka on julkaistu vuonna 2003.


title: Baumolin tauti

text: Baumolin taudilla tarkoitetaan taloudellista ilmiötä, että palkkakehitys on joillakin toimialoilla tietyissä tilanteissa liian nopeaa. Ilmiö syntyy, kun tuottavuus kasvaa useilla talouden aloilla ja niiden palkat nousevat. Usein palkkoja joudutaan tällöin nostamaan myös niillä aloilla, joilla tuottavuuden kasvua ei ole juuri tapahtunut. Palkannostopaine johtuu siitä, että tuottavuudeltaan heikommat alat joutuvat kilpailemaan työvoimasta muiden alojen kanssa.


title: Baumolin tauti

text: Baumolin tauti aiheuttaa monien palvelualojen kustannusten kasvua pitkällä aikavälillä inflaatiota nopeammin. Kysynnän hintajoustosta riippuen nämä palvelut joko kattavat yhä suuremman osuuden nimellisestä bruttokansantuotteesta tai kuihtuvat hiljalleen. Jälkimmäisessä tapauksessa palvelut voivat jäädä kustannusnousun takia vain rikkaimpien saavutettaviksi tai markkinoiden ulkopuolelle harrastelijoiden puuhasteluksi. Baumolin ilmiön on katsottu liittyvän etenkin sellaisiin paljon työvoimaa tarvitseviin palveluihin, joilla tuottavuuden kasvu on vähäistä verrattuna sektoreihin, joilla tapahtuu esimerkiksi tekniikan kehityksen aiheuttamaa tuottavuuden kasvua.


title: Baumolin tauti

text: Baumolin tauti liitetään yleisesti julkisen sektorin tuottavuuskehitykseen. Mikäli julkisen sektorin palkkakehitys ylittää yksityisen sektorin kehityksen pitkällä aikavälillä merkittävästi, niin kansantalouteen kohdistuu lisääntyvää verotaakkaa julkisten palvelujen rahoittamiseksi. Esimerkkinä mainittakoon, että Valtion "tuottavuusohjelmaa" on perusteltu mm. Baumolin taudilla, mutta alun perin se ei ole tarkoitettu mitenkään henkilöstöleikkausten ja henkilötyövuosien vähentämisen automaattiseksi perusteluksi. Valtion talouteen ja julkiseen talouteen yleisemmin (kunnat, maakunnat, eläkerahastot jne.) vaikuttanee lyhyellä aikavälillä voimakkaimmin kansantalouden suhdannekehitys. Siten työllisyydestä ja talouskasvusta huolehtiminen on ensisijaisen tärkeä tavoite talouspolitiikan kannalta.


title: Baumolin tauti

text: Ilmiö on nimetty yhdysvaltalaisen kansantaloustieteilijän William Baumolin mukaan, joka yhdessä William G. Bowenin kanssa kuvasi sen ensi kertaa 1960-luvulla. Heidän tutkimuksensa käsitteli esittävien taiteilijoiden sektoria. Baumol ja Bowen käyttivät esimerkkinä Ludwig van Beethovenin jousikvartettoa, jonka soittamiseen tarvittiin yhä sama määrä soittajia kuin 1800-luvulla eli klassisen musiikin esittämisessä ei ollut tapahtunut tuottavuuden kasvua. Toisaalta samanaikaisesti muusikoiden kuten muidenkin ammattien reaalipalkat olivat nousseet suuressa määrin 1800-luvulta.


title: Mayall II

text: Mayall II (M31 G1), tunnetaan myös nimillä NGC-224-G1, SKHB 1, GSC 2788:2139, HBK 0-1, M31GC J003247+393440 ja Andromedan joukko, on pallomainen tähtijoukko joka sijaitsee Andromedan galaksissa. Mayall II sijaitsee 130 000 valovuoden päässä Andromedan galaksin keskuksesta. Se on myös Paikallisen ryhmän kirkkain pallomainen tähtijoukko. Mayall II:n massan arvioidaan olevan kahdesti Omega Centaurin massan suuruinen, ja sen keskustassa saattaa olla musta aukko.


title: Mayall II

text: Mayall II oli ensimmäinen löydetty pallomainen tähtijoukko. Sen löysivät Nicholas Mayall ja O. J. Eggen vuonna 1953. Mayall II on luultavasti Andromedan puoleensa vetämän kääpiögalaksin keskuksen jäännös.


title: By the Way (kappale)

text: "By the Way" on Red Hot Chili Peppersin kappale, joka löytyy samannimiseltä albumilta "By The Way". Kappale on albumin ensimmäinen ja se julkaistiin singlenä vuoden 2002 kesällä.


title: By the Way (kappale)

text: Kappale menestyi albumin tavoin hyvin listoilla, ollen muun muassa ensimmäisenä Billboard Hot Mainstream Rock Tracks- ja Alternative Songs -listalla. Kappale löytyy yhtyeen "Greatest Hits" -kokoelma-albumilta. Singlelle tehtiin myös musiikkivideo.


title: By the Way (kappale)

text: Kappale kertoo tytöstä nimeltä Dani. Danin tarina alkoi jo kappaleesta "Californication". Se jatkui tässä kappaleessa ja loppui kappaleeseen "Dani California".


title: By the Way (kappale)

text: Kappale on yhtyeelle ominainen funk-tyylinen kappale, joka sisältää jännityneitä kitaroita, funk-rock basson, liitävät sanat ja vokooderi-efektejä. Yhtyeen laulaja Anthony Kiedis kertoi kappaleesta MTV:lle: "Se kertoo yöstä elämässä. Se on L.A.:n maisema - ilta, joka tapahtuu samanaikaisesti koko kaupungin läpi. Ehkä tulet tapaamaan jonkun taianomaisen parin, joka tulee lämmittämään sielusi rypyt, laulamaan sinulle, pitämään kättäsi ja viemään sinut tanssimaan. Kappale kertoo myös huumekaupoista, prostituutiosta, auto-onnettomuuksista, sekä ihmisistä, jotka tulevat hakatuksi ja pelaavat noppaa." Kiedis kuvasi kappaletta yhdeksi raskaimmaksi kappaleeksi albumilla, mikä muuten sisältää melodisempia ja vähemmän kuohuvia kappaleita.


title: By the Way (kappale)

text: Musiikkivideo sai vaikutteita meksikolaisessa elokuvassa Amores perros, autoilla tehdystä takaa-ajosta. Singlen musiikkivideo alkaa, kun yhtyeen laulaja Anthony Kiedis astuu sisään taksiin. Kuskin (jota esittää Dave Sheridan) huomattua, että hänen asiakkaansa on Kiedis, hän laittaa singlen By the Way levyn soimaan. Kuskin lähdettyä ajamaan, hän alkaa yht'äkkiä kiihdyttämään auton vauhtia ja kaahamaan Los Angelesin kaduilla. Hän myös lukitsee molemmat taka ovet, mikä saa Kiediksen ahdistumaan. Kiediksen yrittäessä soittaa apua, kuski jarrutta tuikasti mikä saa Kiediksen menettämään otteen kännykästään. Kuski nappaa kännykän ja heittää sen ulos. Sen jälkeen kuski ajaa hiekkakentälle, josta hän ajaa viereisen sillan alle (joka on sama josta Kiedis lauloi kappaleessa Under the Bridge). Sillan alla kuski nousee ulos autosta ja ottaa takakontista kaksi soihtua, jonka jälkeen hön alkaa tanssia niiden kanssa. Samaan aikaan Kiedis lähettää viestin Flealle ja John Frusciantelle, jotka ovat kahvilassa. Aluksi he luulevat sitä vitsiksi, joten he eivät välitä siitä. Kiediksen lähetettyä toisen viestin, he lähtevät etsimään Kiedistä Flean Ford Broncolla. Heidän löydettyä taksi jossa Kiedis on, alkaa takaa-ajo. Kiediksen nähtyä heidät, hän rikkoo taksin ikkunan ja hyppää Flean autoon. Pian taksikuski löytää uuden asiakkaan, joka on myös Red Hot Chili Peppersin jäsen, Chad Smithin ja ottaa hänet kyytiinsä ja video loppuu.


title: By the Way (kappale)

text: CD Single 1


title: Rendleshamin ufotapaus

text: Rendleshamin ufotapaus tarkoittaa Englannin Suffolkissa Rendleshamin metsässä joulukuun lopussa 1980 tehtyjä havaintoja selittämättömistä valoilmiöistä ja niihin liittyviä väitteitä tuntematonta alkuperää olevan aluksen tai alusten laskeutumisesta. Tapaus sattui tuolloin Yhdysvaltain ilmavoimien käytössä olleen Woodbridgen tukikohdan ulkopuolella. Tapahtumien silminnäkijöinä oli kymmeniä ilmavoimien miehistön jäseniä kahden tai kolmen päivän aikana. Eräät ufotutkijat pitävät sitä Britannian kenties merkittävimpänä ufotapauksena ja yhtenä maailmanlaajuisesti tunnetuimmista. Samoin kuin Berwynvuoren ufotapausta, sitä on vertailtu Roswellin tapaukseen Yhdysvalloissa, ja siihen on monesti viitattu "Britannian Roswellina".


title: Rendleshamin ufotapaus

text: Britannian puolustusministeriö (MoD) on kiistänyt, että tapahtuma on aiheuttanut uhkaa maan kansalliselle turvallisuudelle ja on näin ollen lausunut ettei tapausta ole koskaan tutkittu asevoimia koskettavana kysymyksenä. Arvovaltaisin tämän asennoitumisen jyrkästi kyseenalaistanut taho oli amiraali Peter Hill-Norton, entinen Britannian asevoimien kansliapäällikkö ja myöhempi NATOn sotilaallisen komitean päällikkö, joka lausui käsityksenään, että tämänkaltainen tapaus ydinasetukikohdan alueella on väistämättä myös kansallista turvallisuutta koskettava kysymys. Silminnäkijä ja virkaatekevä tukikohdan komentaja everstiluutnantti Charles Halt on myös esittänyt eriävän mielipiteensä ja väittää, että tapahtumaa pyrkivät pimittämään sekä Britannian että Yhdysvaltojen tiedustelupalvelut. Jälkikäteen saatu todistusaineisto viittasi siihen, että Britannian puolustusministeriöllä oli hallussaan huomattava asiakirja-aineisto aiheesta, mikä johti väitteisiin salailusta; jotkut ovat tulkinneet tämän osana laajempaa systemaattista tiedon pimittämistä liittyen ufoilmiön todelliseen luonteeseen (väitetty ufo-salailu). Kun tämä aineisto julkistettiin vuonna 2001, kävi ilmi että se koostuu enimmäkseen puolustusministeriön sisäisestä kirjeenvaihdosta ja vastauksista yleisöltä tulleisiin tiedusteluihin. Syväluotaavan tutkimuksen puute julkistetuissa dokumenteissa on yhteneväinen sen lausunnon kanssa, ettei Britannian puolustusministeriö ottanut tapausta vakavasti. Julkistetuissa asiakirjoissa on myös annettu selitys sille, miksei Britannian silloinen puolustusministeriön valtiosihteeri David Trefgarne halunnut puolustusministeriön tutkivan asiaa enempää..


title: Rendleshamin ufotapaus

text: Rendleshamin metsän omistaa Britannian metsäntutkimuslaitos ja sen laajuus on noin 15 neliökilometriä koostuen istutetuista havupuista, vaihtelevista lehtimetsävyöhykkeistä, kanervikosta ja kosteikoista. Se sijaitsee Suffolkin kreivikunnassa, noin 13 kilometriä itään Ipswichin kaupungista.


title: Rendleshamin ufotapaus

text: Tapaus sattui kahden entisen sotilastukikohdan läheisyydessä, RAF Bentwatersin, joka on metsän pohjoispuolella, ja RAF Woodbridgen, joka ulottuu metsän alueelle lännestä ja on metsän ympäröimä itäiseltä ja pohjoiselta osalta. Tuohon aikaan tukikohdat olivat Yhdysvaltain ilmavoimien käytössä ja ilmavoimien everstiluutnantin Gordon E. Williamsin komennossa. Tukikohdan komentaja oli eversti Ted Conrad, ja hänen varamiehensä everstiluutnantti Charles I. Halt. Haltin puolustusministeriölle antaman muistion ja hänen henkilökohtaisen silminnäkijäkertomuksensa väitetään antaneen tapaukselle uskottavuutta.


title: Rendleshamin ufotapaus

text: Tapauksen päätapahtumat, mukaan luettuna aluksen tai alusten väitetty laskeutuminen, sattuivat metsässä noin puoli kilometriä itään Woodbridgen tukikohdan itäiseltä portilta, jossa vartiomiehet havaitsijat oudon valon laskeutuvan metsään. Metsä ulottuu tuossa kohden noin 1,6 kilometriä tukikohdan itäiseltä portilta paikallisen maanviljelijän pellolle, missä tapahtumat saivat väitetysti jatkoa.


title: Rendleshamin ufotapaus

text: Orford Nessin majakka, jota tapahtumaan kriittisesti suhtautuvat pitävät tapauksen yhteydessä havaitun välähtelevän valon lähteenä, sijaitsee samassa suunnassa kuin havaittu valo, mutta viisi kilometriä itään siitä, mihin Rendleshamin metsä loppuu. Alueelta on julkaistu yksityiskohtaisia karttoja tapahtumien sijainneista. ja nykyajan ilmanäkymä alueesta löytyy Google Maps -palvelusta.


title: Rendleshamin ufotapaus

text: Eläköitynyt korpraali John Burroughs on lausunut, että tapahtumat sattuivat kolmena peräkkäisenä yönä; 24–25, 25–26 ja 26–27. joulukuuta 1980. Yksi avaintodisteita ensi käden todistusaineistossa - "Haltin muistio", kuvaillaan alempana – viittaa siihen että ensimmäiset havainnot tapahtuivat pikemminkin 26. kuin 25. joulukuuta. Muistio on kuitenkin kirjoitettu lähes kaksi viikkoa tapahtumien jälkeen ja sen tekijä on sittemmin todennut, että hän teki todennäköisesti virheen päivämäärien ylös kirjaamisessa. Tämä sekaannut tapahtumien ajankohtaan liittyen ei ole ainoastaan hämmentänyt myöhempiä tutkijoita vaan johti myös sekaannuksiin heti tapahtuman jälkeen, esimerkiksi Britannian puolustusvoimien tutkimuksessa ja ajankohtaa koskevien tutkatallenteiden analyysissa.


title: Rendleshamin ufotapaus

text: Noin kello kolme yöllä 26. joulukuuta 1980 partio Woodbridgen itäiseltä portilta raportoi outoja valoja, jotka näyttivät laskeutuvan läheiseen Rendleshamin metsään. Sotilaat pitivät sitä ensin pakkolaskun tehneenä lentokoneena, mutta mentyään metsään tutkimaan, he näkivät outojen valojen liikkuvan puiden lomassa, samoin kuin kirkkaan valon, joka näytti tulevan maahan laskeutuneesta tunnistamattomasta kohteesta. Yksi sotilaista, ylikersantti Jim Penniston, väitti myöhemmin kohdanneensa "tuntematonta alkuperää olevan aluksen" ja tehneensä yksityiskohtaisia muistiinpanoja sen piirteistä, koskeneensa sen "lämmintä" pintaa, sekä kopioineensa lukuisia symboleita sen rungosta. Esine väitetysti lensi pois lyhyen lähikontaktin jälkeen. Penniston myös väitti nähneensä aluksessa kolmijalkaisen laskutelineen, joka jätti maahan kolme painaumajälkeä, jotka olivat näkyvissä vielä seuraavana päivänä. Penniston esitti sittemmin käsityksenään, että hänen kohtaamansa "alus" oli tullut tulevaisuudesta ja sen miehistönä oli aikamatkustajia, ei maan ulkopuolisia olentoja.


title: Rendleshamin ufotapaus

text: Pian kello neljän jälkeen aamuyöstä paikallinen poliisi kutsuttiin tapahtumapaikalle, mutta raportoi, että ainoat valot jotka hän kykeni näkemään, tulivat läheisestä majakasta joitakin kilometrejä rannikon suuntaan. Eräät raportit väittävät, että paikallisen maatilan eläimet olivat käyttäytyneet tapahtuman aikana pelokkaasti ja olleet paniikin vallassa.


title: Rendleshamin ufotapaus

text: Auringonnousun jälkeen aamulla 26. joulukuuta sotilaat palasivat pienelle aukiolle lähelle metsän itäistä rajaa ja löysivät maasta kolme pientä painaumaa kolmiomuodostelmassa sekä palamisjälkiä ja katkenneita oksia läheisissä puissa. Jäljistä otettiin kipsivalos ja niitä on näytetty televisiossa esitetyissä dokumenttiohjelmissa. Aamulla kello 10.30 paikallinen poliisi hälytettiin uudelleen paikalle, sillä kertaa tutkimaan maassa olleita jälkiä, jotka poliisin mukaan saattoivat olla eläinten tekemiä.


title: Rendleshamin ufotapaus

text: Sotilaat palasivat tapahtumapaikalle uudelleen varhain 28. joulukuuta 1980 säteilymittareiden kanssa, joskin heidän saamiensa lukemien merkityksestä kiistellään. Virkaatekevä tukikohdan komentaja everstiluutnantti Charles I. Halt lähti itse tutkimaan havaintoa ja nauhoitti keskeiset tapahtumat mikrokasettinauhurille. Haltin tutkima alue oli lähellä Rendleshamin metsän itäistä rajaa, ja sen koordinaatit ovat noin 52° 05’ 20” N, 1° 26’ 57” E.


title: Rendleshamin ufotapaus

text: Tämän tutkimuksen aikana Haltille kerrottiin idässä pellon poikki kulkevasta välähtelevästä valosta, joka oli lähes linjassa paikallisen maatilan kanssa. Orford Nessin majakka on näkyvissä kauempana idässä samassa suunnassa havaitun valon kanssa.


title: Rendleshamin ufotapaus

text: Myöhemmin tähdenkaltaisia valoja nähtiin taivaalla pohjoisesta etelään, ja kirkkain niistä näytti lähettävän ajoittain valokiilan alas maahan.


title: Rendleshamin ufotapaus

text: On myös väitetty, että Yhdysvaltain ilmavoimat olisi videoinut tapahtuman mutta ainakaan sellaista videonauhoitetta ei ole julkistettu.


title: Rendleshamin ufotapaus

text: Ensimmäinen julkinen selonteko tapauksesta julkaistiin iltapäivälehti "News of the Worldin" numerossa lokakuun 2. päivä vuonna 1983, sensaatiohakuisella otsikolla "UFO lands in Suffolk – and that's official". Tapaus perustui entisen Yhdysvaltain ilmavoimien sotilaan Larry Warrenin kuvaukselle tapahtumista. Lehdessä hän käytti pseudonyymiä Art Wallace oletetusti suojatakseen itsensä Yhdysvaltain ilmavoimien rangaistuksilta.


title: Rendleshamin ufotapaus

text: Tämä ensimmäinen julkisuuteen tullut ensi käden todiste oli tukikohdan komentajan everstiluutnantti Charles I. Haltin Britannian puolustusministeriölle kirjoittama selonteko tapahtumista. "Haltin muistiona" tunnettu asiakirja tuli julkisuuteen Yhdysvalloissa Yhdysvaltain tiedonvapauslain nojalla vuonna 1983. Muistio oli päivätty 13. tammikuuta 1981 ja merkitty otsikolla "selittämättömät valot". Kahden viikon viive tapahtumien ja sitä koskevan selonteon toimittamisessa saattoi johtaa virheisiin päivämäärissä ja ajankohdissa. Muistiota ei ollut millään tavoin luokiteltu salaiseksi.


title: Rendleshamin ufotapaus

text: Tohtori David Clarke on tutkinut muistion taustoja ja Britannian puolustusministeriön reaktioita siihen. Hänen tapaukseen liittyville henkilöille suorittamansa haastattelut vahvistavat puolustusministeriön tutkimusten pintapuolisen luonteen. Haltin muistiota lukuun ottamatta hän ei onnistunut löytämään todistusaineistoa minkäänlaisista muista tapausta koskevista raporteista.


title: Rendleshamin ufotapaus

text: Skottilainen ufotutkija James Easton onnistui hankkimaan alkuperäiset silminnäkijälausunnot, jotka sotamies Fred A. Buran (81st Security Police Squadron), korpraali John Burroughs (81st LE), lentosotamies Edward N. Cabansag (81st Security Police Squadron), ylivääpeli J. D. Chandler (81st Security Police Squadron) ja ylikersantti Jim Penniston (81st Security Police Squadron) olivat tehneet komentaja Haltille. Nämä asiakirjat ovat nyt julkisia ja saatavilla Ian Ridpathin verkkosivuilta.


title: Rendleshamin ufotapaus

text: Asiakirjoissa kuvaillaan havaintoja oudoista valoista. Penniston esimerkiksi kirjoittaa, että "suoraan idässä (itäiseltä portilta) noin puolen mailin päässä suurikokoisella puustoisella alueella... loisti iso keltainen hohtava valo puiden yläpuolella. Valaistun alueen keskipisteessä täsmälleen keskellä maatasoa oli punainen valo, joka välähteli päälle ja pois noin 5 tai 10 sekunnin välein. Ja sininen valo, joka oli pääasiassa vakaa." Burroughs, Penniston ja Cabansag ajoivat metsään etsimään valon lähdettä.


title: Rendleshamin ufotapaus

text: He kuulivat myös outoja ääniä. Burroughs kertoi äänestä, joka muistutti "kirkuvaa naista" ja myös, että he "kuulivat maatilan eläinten pitävän runsaasti ääntä". Halt kuuli nämä samat äänet kaksi yötä myöhemmin. Hän totesi tammikuussa 2008 CNN-yhtiön suorittamassa haastattelussa: "Maatilan eläimet tuntuivat tulleen tuolloin hulluksi". Tällaisen äänen aiheuttaja saattoi olla metsässä elävä muntjakki, joka on myös tunnettu kovaäänisyydestään. Cabansag sanoi: "Hahmotimme valojen tulevan metsän takaa, sillä mitään ei ollut näkyvissä, kun kävelimme metsäalueen halki. Havaitsimme majakan valoa, mutta kun pääsimme lähemmäksi havaitsimme sen olevan valaistun maatilan. Pääsimme näköalapaikalle, missä määritimme, että etsimämme oli pelkkä majakan valo etäällä rannikolla.” Burroughsin lausunto esittää myös, että "näimme majakan valon pyörivän, joten menimme sitä kohti. Seurasimme sitä pari mailia (3 km) ennen kuin näimme, että se tuli majakasta."


title: Rendleshamin ufotapaus

text: Pennistonin lausunto on ainoa, joka varmuudella tunnisti mekaanisen esineen alun perin havaitun valon lähteenä. Hän sanoo olleensa noin 50 metrin päässä esineestä, ja "se oli varmuudella mekaaninen luonteeltaan". Penniston on jälkikäteen väittänyt, että päinvastoin kuin hän oli alun perin lausunut, hän oli myös todellisuudessa kohdannut laskeutuneen aluksen metsässä, jonka ympäri hän kulki ja jota hän kosketti tehden samalla muistiinpanoja noin 45 minuutin ajan. Ei ole olemassa todistusaineistoa, joka tukisi tätä lausuntoa. Penniston on näyttänyt televisiossa muistikirjaansa, johon hän väittää tehneensä reaaliaikaisia muistiinpanoja ja luonnostelmia esineestä. Muistikirjan merkinnät on otsikoitu päivämäärällä 27. joulukuuta ja ajalla 00:20, mikä ei vastaa muiden silminnäkijöiden raportoimaa päivämäärää ja ajankohtaa tapahtumalle. Penniston väittää, että hän näki esineen eri laskeutumispaikalla kuin minkä everstiluutnantti Halt tutki, paljon lähempänä Woodbridgen tukikohtaa. Tämä on ristiriidassa hänen alkuperäisen lausumansa kanssa, jonka mukaan hän havaitsi valoilmiön puolentoista mailin päässä itäiseltä portilta.


title: Rendleshamin ufotapaus

text: Silminnäkijät olivat hermostuneita kokemuksestaan ja uskoivat todistaneensa jotakin, kuten Buran asian ilmaisi, "selitettävän maailman ulkopuolella".


title: Rendleshamin ufotapaus

text: Vuonna 1984 niin ikään kopio "Haltin nauhoitteena" tunnetusta kasettitallenteesta päätyi tutkijoiden käsiin. Valitettavasti staattisen sähkön ja huonolaatuisen kopioinnin seurauksena, suuri osa sen taustakeskusteluista ei ole ollut hahmotettavissa. Yhdysvaltain Sci Fi Channel onnistui jäljittämään alkuperäisen nauhoitteen, jossa on dokumentoituna Haltin ja hänen partionsa tutkimukset ufohavainnosta Rendleshamin metsässä joulukuussa 1980. Tämä alkuperäinen nauhoite ei ainoastaan paljasta enemmän taustalla käydyistä keskusteluista, mutta tuo esille myös nimet, joista ei saanut selvää vuoden 1984 huonolaatuiselta kopiolta. Nauhoitteen on myös translitteroinut skeptikko Ian Ridpath, ja se sisältää linkin audiotallenteeseen.


title: Rendleshamin ufotapaus

text: Eläkkeelle jäänyt eversti Charles Halt allekirjoitti kesäkuussa 2010 valaehtoisen todistuksen, jossa hän teki uudelleen yhteenvedon tapahtumista ja lausui, että hän uskoo ufon olleen maan ulkopuolista alkuperää ja että Yhdysvallat ja Britannia olivat pimittäneet asian:


title: Rendleshamin ufotapaus

text: Halt on myös torjunut mahdollisuuden, että hän ja hänen miehensä olivat sekoittaneet ufon majakan valoon:


title: Rendleshamin ufotapaus

text: Tämän valaehtoisen lausunnon sekä nauhalle ja Haltin muistioon sisältyvien tosiasioiden väliltä on pyritty nostamaan esille ristiriitoja.


title: Rendleshamin ufotapaus

text: Haastattelussa Haltin esimies, eversti Ted Conrad arvostelee Haltin valaehtoiseen todistukseen sisältyviä väitteitä ja toteaa, että "hänen pitäisi olla häpeissään ja kiusaantunut syytöksistään, että hänen maansa ja Englanti ovat kumpikin juonitelleet pettääkseen kansalaisiaan tässä kysymyksessä. Hän kyllä tietää.” Conrad silti myös tunnustaa, että tapahtumat itsessään ovat jääneet selittämättömiksi.


title: Rendleshamin ufotapaus

text: Suffolkin poliisiyksiköllä on asiakirja, 26. joulukuuta 1980 päivätty raportti, joka kertoo paikallisten poliisivoimien roolista tapauksessa:


title: Rendleshamin ufotapaus

text: Poliisi tutki raportin ja päätyi raportissaan seuraavanlaiseen lopputulokseen:


title: Rendleshamin ufotapaus

text: Skeptikko Ian Ridpath on spekuloinut raportoidun "ilmakehän ilmiön" viittaavan neuvostosatelliitti Kosmos 749:n kantoraketin viimeisen osan putoamiseen ilmakehään. Putoaminen oli näkynyt laajalla alueella eteläisen Englannin yläpuolella 25. joulukuuta hieman yhdeksän jälkeen illalla. Poliisin asiakirjojen liitteenä ollut kirja huomioi, että yksi poliisi palasi paikalle päivänvalossa siltä varalta, jotakin oli jäänyt huomiotta.


title: Rendleshamin ufotapaus

text: Eräät tutkijat ovat väittäneet, että Porton Downin miehistöä olisi vieraillut Rendleshamissa vuonna 1980 pian ufotapauksen jälkeen. Todistusaineistoa siitä ei kuitenkaan ole esitetty, ja ilmeisesti kyseessä on sekaannus muihin väitettyihin ufotapauksiin.


title: Rendleshamin ufotapaus

text: Britannian parlamentin ylähuoneen jäsen, amiraali Peter Hill-Norton, entinen puolustusministeriön kansliapäällikkö, tiedusteli hänen majesteettinsa hallitukselta: "Ovatko he tietoisia armeijan erikoisosaston sekaantumisesta vuoden 1980 Rendleshamin ufotapauksen tutkimuksiin [HL303]". Elizabeth Conway Symonsin vastauksen mukaan "Erikoisosaston virkamiehet ovat ehkä olleet tietoisia tapauksesta, mutta heillä ei ollut aihetta kiinnostua asiasta, ellei todistusaineisto viittaa jonkinlaiseen uhkaan kansalliselle turvallisuudelle. Tällaista intressiä asiassa ei näytä olleen." Hill-Norton kommentoi: "Joko suuri määrä ihmisiä näkivät harhoja, mikä on Yhdysvaltojen ilmavoimien ydinasetukikohdalle erittäin vaarallista, tai sitten on tapahtunut sellaista, mitä he ovat sanoneet tapahtuneen, ja oli näistä kumpi tahansa totta, asiasta voidaan esittää vain yksi vastaus, ja se on että tapaus on sotilaallisesti äärimmäisen kiinnostava."


title: Rendleshamin ufotapaus

text: Britannian puolustusministeriö julkisti vuonna 2001 tapaukseen liittyvät asiakirjat tutkijoiden käyttöön, koska David Clarke oli sitä vaatinut "Code of Practice for Access to Government Documents" -lain nojalla, joka oli nykyisen tiedonvapauslain edeltäjä. Britannian puolustusministeriö on sittemmin asettanut tämä asiakirjat saataville verkossa. Yhdysvallat vaikenee kuitenkin tapauksesta yhä huolimatta SciFi Channelin sponsoroimasta tutkimuksesta otsikolla "UFO Invasion at Rendlesham" sekä History Channelin ohjelman "UFO Files – Britain's Roswell" ja Coalition for Freedom of Information -järjestön tekemistä tiedusteluista.


title: Arija

text: Arija () on venäläinen vuonna 1985 Moskovassa perustettu heavy metal -yhtye. Arija on yksi ensimmäisiä suurempaa suosiota keränneitä venäläisiä metalliyhtyeitä, jotka aloittivat uransa 1980-luvun Neuvostoliitossa. Yhtyettä on kutsuttu ”Venäjän Iron Maideniksi”. Lyriikoita yhtyeelle ovat kirjoittaneet muun muassa ammattirunoilijat Margarita Puškina ja Aleksandr Jelin.


title: Suomen elämäkerrasto

text: Suomen elämäkerrasto on vuosien 1927 ja 1934 välisenä aikana julkaistun viisiosaisen "Kansallisen elämäkerraston" lyhennetty ja uudistettu laitos, joka ilmestyi WSOY:n kustantamana vuonna 1955. Molempien seuraaja taas on vuosina 2003–2007 julkaistu Suomen kansallisbiografia.


title: Suomen elämäkerrasto

text: Suomen elämäkerraston toimittaja ja kirjoittaja on Ilmari Heikinheimo. Vaikka Heikinheimo laati teoksen yksin, hän mainitsee esipuheessa saaneensa paljon apua useilta henkilöiltä: professori Eino Jutikkala, filosofian lisensiaatti Antero Manninen, professori A. R. Cederberg, kanslianeuvos Osmo Durchman, dosentti Vilho Niitemaa sekä rovasti Urho Paljakka.


title: Suomen elämäkerrasto

text: Teoksessa on 856 sivua, 1 686 kuvaa ja 16 monivärikuvaliitettä. Kirja laadittiin hakuteokseksi eli sen elämäkerrat ovat edeltäjäänsä verrattuna suppeita. Pääosa noin 2 500 elämäkerrasta on silti peräisin "Kansallisesta elämäkerrastosta", mutta lyhennettynä, ja kolmannes perusteellisemmin tai jopa kokonaan uudistettuna. Teoksessa on myös 560 uutta elämäkertaa. Julkaisuvaiheessa eläneiden henkilöiden elämäkertoja on kuitenkin mukana vain hieman toistasataa, vaikka niitä arkistoitiin teoksen kirjoitusaikana lähes viisisataa. Edeltäjään verrattuna huomattava ero teoksessa on, että se on kokonaan yhden henkilön kirjoittama. Muitakin eroja, joskin vähäisempiä, teosten välillä on.


title: Suomen elämäkerrasto

text: "Kansallisessa elämäkerrastossa" kaikkien ennen vuotta 1809 syntyneiden henkilöiden nimet kirjoitettiin suomalaisessa asussa, mutta Suomen elämäkerrastossa tästä periaatteesta luovuttiin. Vain keskiaikaiset, 1500-luvun ja hallitsijanimet on kirjoitettu suomalaisittain ja muut 1600-luvulta lähtien varsinaisessa kirjoitusasussaan. Tosin 1700-luvulle saakka etunimissä on käytetty K-kirjainta C-kirjaimen asemesta, esimerkiksi "Karl" eikä "Carl". Toinen poikkeus ovat tietyt henkilöt, jotka ovat tulleet tunnetuksi suomenkielisillä nimillä, kuten Kustaa Mauri Armfelt. Tällöin varsinainen nimi on kuitenkin esitetty suluissa, esimerkiksi (Gustaf Mauritz). Maisterin- ja tohtorin arvojen saantivuosia ei ole teoksessa mainittu eikä esimerkiksi arvonimeä rovasti lainkaan. Kirjallisuusviitteet on tiivistetty henkilöittäin teoksen nimeen ja julkaisuvuoteen.


title: Suomen elämäkerrasto

text: Teoksen ensimmäisen elämäkerran henkilö on Aadolf Fredrik, Ruotsin ja Suomen kuningas 1700-luvulta, ja viimeisen Pehr Östring, Närpiössä vuonna 1819 syntynyt maatalous- ja valtiopäivämies.


title: Mike Haggar

text: Mike Haggar () on Akira Yasudan suunnittelema videopelihahmo Capcomin Final Fight -pelisarjassa. Hahmo teki ensi esiintymisensä Final Fightissa vuonna 1989 ja on sittemmin esiintynyt myös Saturday Night Slam Masters -pelisarjassa.


title: Mike Haggar

text: Mike Haggar syntyi Yhdysvalloissa 3. syyskuuta 1943. Hän kilpaili ammattilaisena Slam Masters nimisessä showpainin sarjassa.


title: Mike Haggar

text: Haggar esiintyi Final Fightin ensimmäisessä osassa, jossa hän oli myöhemmin showpainiuransa jälkeen siirtynyt Metro Cityn pormestariksi. Vaalipuheessaan hän lupasi kitkeä pois Metro Cityn kasvavan rikollisuuden. Kaupungin johtava rikosorganisaatio Mad Gear jengi kuitenkin päätti yrittää manipuloida uutta pormestaria sieppaamalla hänen tyttärensä Jessican ja vaatimaan hänestä lunnaita. Haggar ei kuitenkaan suostu olemaan uhkailtavana ja päättää pelastaa tyttärensä roistojen käsistä. Hän pyytää mukaansa Jessican poikaystävän Codyn ja Guyn taistellakseen tiensä katurikollisten läpi heidän johtajansa Belgerin luokse. Hän onnistuu kukistamaan Belgerin ja pelastamaan tyttärensä. Mad Gear jengi hajoaa loistokkuudestaan pikkurikollisiksi.


title: Mike Haggar

text: Final Fight 2:ssa Haggarilta pyydetään apua, kun Guyn kihlattu ja hänen isänsä, sekä Guyn sensei siepataan. Guyn kihlatun, Renan nuorempi sisko Maki yritti aluksi etsiä Guyta, mutta päätti pyytää tämän tutulta Haggarilta apua. Haggar suostuu tulemaan apuun ja ottaa mukaansa miekkataiturin Carlosin, joka oli halukas lähtemään vapaaehtoisesti mukaan. Kaksikko matkaa Hongkongiin, jossa he tapaavat Makin ja aloittavat pelastusoperaation pitkin Euraasiaa. Matkan aikana kolmikko saa huomata, että Mad Gearin jäljellä olleet jäsenet ovat koonneet organisaation takaisin kasaan ja muuttaneet kesken kaiken päämajansa Japaniin. Haggar saa tietää Italian reissulla Rolentolta, että hänen kannattaa suunnata kohti Japania pelastaakseen ystävänsä. Haggar kohtaa lopuksi Mad Gearin uuden johtajan Retun, joka sieppasi hänen ystävänsä kihlatun, tämän isän ja sensein.


title: Mike Haggar

text: Mad Gearin lopullisen hajoamisen jälkeen Metro Cityssä rikolliset taistelivat keskenään kaupungin vallasta, kunnes Skull Cross jengi nousi valta-asemaan. Haggar toimi edelleen kaupungin pormestarina ja sai eräänä päivänä Guyn vierailulle, joka palasi takaisin kaupunkiin harjoittelujaksoltaan. Yhtäkkiä kaupungissa kuuluu ja näkyy räjähdys ja samassa Haggarin toimiston ovesta ryntää sisään etsivä Lucia Morgan, joka kertoo Skull Cross jengin aiheuttaneen keskustassa mellakan. Haggar pyytä vielä kerran Guyta tappelemaan hänen rinnallaan katurikollisia vastaan. Paikalle ilmaan myös entinen katutappelija Dean, joka käyttäytyy aluksi salaperäisesti ja käskee Haggarin luottamaan häneen. Nelikon selvitettyä paikalliset rähisijät Dean kertoo haluavansa auttaa heitä hajottamaan Skull Cross jengin, joka oli murhannut hänen perheensä. Haggarilla käy lopulta ilmi että Skull Cross jengin johtajana on täysin uusi roisto nimeltä Black.


title: Mike Haggar

text: ssa vuodet ovat kuluneet sitten Final Fight pelien tapahtumista ja Haggar on jättänyt pormestarin virkansa vuosia sitten ja siirtynyt yrittäjäksi. Hän pyörittää "Mike's Mat and Muscle" kuntosalia, sekä "Mike's Maritime Maintenance" telakkaa. Moni Metro Cityn asukas on jo unohtanut hänen urotekonsa, mutta hän auttaa uutta sankaria Kyle Traversia opettamalla hänelle muutamia painiotteita. Ajoittain hän osallistuu myös itse katurikollisten hakkaamiseen.


title: Mike Haggar

text: Haggar esiintyi Final Fight pelien välissä myös Saturday Night Slam Masters pelisarjassa, jossa alkuperäisen japanilaisen juonen mukaan pelit sijoittuvat ennen Final Fight pelien tapahtumiin. Pelit sijoittuvat Haggarin painiuraan, kun taas englanninkielisessä versiossa pelin tarina Haggarin kohdalla on käännetty tulevaisuuteen, jossa Haggarin kerrotaan olevan Metro Cityn entinen pormestari. Häntä kutsutaan pelissä lempinimellä "Macho". Voitokkaan ottelun jälkeen Haggar nostaa tyttärensä Jessican olkapäälleen.


title: Mike Haggar

text: Haggar on hidas mutta vahva hahmo, joka käyttää entisenä painijana painitekniikoita hyväkseen, kuten piledriver ja spinning clothesline. Final Fight 2:ssa Haggarilla on käytössä tavallisen piledriverin sijaan spinning piledriver. Kolmannessa osassa Haggarilla on super combo nimeltä "Final Hammer", jossa hahmo tekee sarjan eri painiliikkeitä.


title: Mike Haggar

text: Final Fight peleissä hitaudestaan huolimatta, hahmo kykenee lyömään nopeimmin vastustajiaan teräsputkella pelattavista hahmoista.


title: Mike Haggar

text: Haggar esiintyi vierailevana hahmona vuonna 1997 Street Fighterin jaksossa "Final Fight", jossa hahmon äänenä toimi David Kaye.


title: Mike Haggar

text: Jaksossa Mad Gear sieppaa hänen tyttärensä Jessican, jonka jälkeen jengin pomo Belger uhkaa Haggaria sekaantumasta hänen asioihin. Toisin kuin videopeleissä Haggar ei lähde itse tappelemaan tytärtään itselleen vaan pyytää apua Ryulta ja Keniltä, jotka naamioituvat Mad Gearin jengin sekaan pelastaakseen Jessican.


title: Mike Haggar

text: Final Fight pelien keulahahmona pidettyä Haggaria on kuvailtu muun muassa videopelihistorian yhdeksi ikoniseksi ja unohtumattomaksi pelihahmoksi. Gamest pelilehti valitsi Haggarin vuoden 1990 parhaaksi videopelihahmoksi laatimassaan 50 parhaan videopelihahmon listalla. Lisäksi se pääsi samaisen numeron kansikuvaan. Kolme vuotta myöhemmin Haggar sijoittui samaisella listalla sijalle 45.


title: Rauni Liukko

text: Rauni Liukko (oik. Liukko-Ailio, 17. kesäkuuta 1940 Vehmaa – 27. toukokuuta 2014 Helsinki) oli suomalainen kuvanveistäjä ja taidemaalari. Liukon läpimurtoteoksia olivat "Ruuhkaratikka" (1973) ja "Liikkuva työvoima" (1977). Kohua herätti myös hänen tilateoksensa Helsingin juhlaviikoilla 1972 Arkadian puistossa.


title: Rauni Liukko

text: Liukko valmistui Taideteollisen oppilaitoksen kuvaamataidonopettajalinjalta 1963 ja aloitti yhteiskunnallisesti kantaa-ottavilla teoksilla, joiden aiheina olivat lapset, vanhukset ja muut vähäosaiset. "Ruuhkaratikan" ohella lasikuidusta tehdyt karheat lapsihahmot saivat paljon huomiota lehdistössä.


title: Rauni Liukko

text: Ensimmäinen huomiota saanut yksityisnäyttely oli "Lapsellisuuksia" Kluuvin galleriassa Helsingissä 1970, ja Moderna Museetin järjestämänä Tukholmassa 1971, missä se herätti keskustelua lasten asemasta. Virikkeenä oli ollut Biafran nälänhätä, joka oli ollut paljon esillä televisiossa. Suomessa keskustelua syntyi kuitenkin lähinnä teosten materiaalista ja tekotavasta. Lasikuitu, readymade- ja kierrätysmateriaalit eivät sopineet perinteisiin käsityksiin kuvanveistosta.


title: Rauni Liukko

text: Rauni Liukko osallistui Ars 74 -näyttelyyn lapsiaiheisilla veistosinstallaatioilla "Yhteinen turvavyö" ja "Hyväntekeväisyyttä". "Jouduin näkemään, miten yhteiskuntaa heijasteleva koulu aste asteelta rutisti koulutettaviaan", totesi taiteilija Ars-näyttelyluettelossa. "Ei ollut mieltä tehdä kuvia vähäiselle, kultivoituneelle galleriayleisölle. Halusin tehdä kuvia kadun miehelle, joka ei gallerioissa käy."


title: Rauni Liukko

text: Liukon teokset saivat lyyrisempää ja ajattomampaa sävyä 1980-luvulla. Lasikuidun sijasta hän alkoi käyttää pronssia ja luonnonmateriaaleja. Aiheet olivat nyt myyttisiä, kuten "Khimairon" (1989) ja "Sfinksi" (1988-1989). Liukko oli jättänyt lasikuidun myös allergian vuoksi. Meriaiheet tulivat mukaan 1990-luvulla. Liukko teki laivoja eri materiaaleista ja kotiloveistoksia.


title: Rauni Liukko

text: Keramiikkataiteilija Heljä Liukko-Sundström on Rauni Liukon sisar.


title: World of Subways

text: World of Subways on tietokonepelisarja, jonka on julkaissut saksalainen TML-Studios. Peleissä simuloidaan metrolinjoja ensimmäisen persoonan kuvakulmasta. Sarjaan on ilmestynyt neljä osaa.


title: World of Subways

text:
Tässä pelin versiossa ajetaan berliinin metron linjaa u7.
Pelin versiossa on kaksi berliinin metron mallia F90 ja H01.


title: Hernekääriäinen

text: Hernekääriäinen ("Cydia nigricana") on melko yleinen, pieni perhoslaji. Sen toukat aiheuttavat vahinkoa herneenkasvatukselle. Hernekääriäinen on herneen pahin tuholainen Suomessa. Toukat pilaavat satoa syömällä herneitä ja sotkemalla palkojen sisällön seitillä ja ulosteilla.


title: Hernekääriäinen

text: Aikuinen perhonen on tasaisen tummanharmaa. Etusiiven etureunan vaaleita poikkijuovia ja kärkiosan vaihtelevasti erottuvaa mustavalkoista kuviota lukuun ottamatta siivissä ei ole kuviointia. Siipiväli 12–16 mm.


title: Hernekääriäinen

text: Eurooppalainen laji. Aikuiset perhoset lentävät toukokuusta elokuuhun. Hernekääriäisten määrää voi tarkkailla feromonipyydysten avulla.


title: Hernekääriäinen

text: Hernekääriäinen lentää ympäri vuorokauden. Naaras munii herneen kukintoihin ja toukat elävät palkojen sisällä syöden siellä olevat herneet. Täysikasvuiset toukat siirtyvät maahan koteloitumaan. Kotelo talvehtii. Viljelyksillä hernekääriäisen kemialliseen torjuntaan voidaan käyttää tehoaineina pyretroideihin kuuluvia yhdisteitä kuten deltametriinia, esfenvaleraattia ja tau-fluvalinaattia.


title: Hernekääriäinen

text: Toukka elää monilla eri hernekasveilla, erityisesti herneellä ("Pisum sativum").


title: Neptunuksentakaiset planeetat

text: Neptunuksentakaisilla planeetoilla tarkoitetaan planeettoja, joiden on oletettu kiertävän Aurinkoa Neptunuksen kiertoradan takana. Asialla spekuloitiin paljon sen jälkeen, kun Neptunus oli löydetty vuonna 1846. Planeetan etsintä alkoi 1800-luvun puolivälissä, mutta saavutti huippunsa vasta 1900-luvun alussa, kun Percival Lowell alkoi etsiä planeettaa, jonka hän nimesi Planeetta X:ksi. Lowellin mukaan Planeetta X voisi selittää epäjohdonmukaisuudet kaasujättiläisten, pääasiassa Uranuksen ja Neptunuksen kiertoradoissa. Hänen mukaansa tarpeeksi suuri yhdeksäs planeetta voisi aiheuttaa Uranuksen kiertoradan häiriöt.


title: Neptunuksentakaiset planeetat

text: Lowellin olettamuksia pidettiin oikeiksi todistettuina, kun Clyde Tombaugh löysi Pluton vuonna 1930, ja Plutoa pidettiinkin yhdeksäntenä planeettana vuoteen 2006 asti. Vuonna 1978 kuitenkin esitettiin, että Pluto olisi liian pieni aiheuttaakseen poikkeamia kaasujättiläisten kiertoratoihin, minkä tuloksena aloitettiin kymmenennen planeetan etsintä. Etsintä unohdettiin lähes kokonaan 1990-luvulla, kun Voyager 2:n tekemästä tutkimuksesta pääteltiin, että suurimman osan Uranuksen radan poikkeamista aiheuttaa Neptunus. Vuoden 1992 jälkeen löydettiin muutamia transneptunisia kohteita eli Pluton kaltaisia pikkuplaneettoja ja niille annettiin oma luokituksensa, joka erottaa ne aurinkokunnan sisempien osien pikkuplaneetoista eli asteroideista. Myöhemmin tämän joukon suurimmat kappaleet luokiteltiin kääpiöplaneetoiksi.


title: Neptunuksentakaiset planeetat

text: Nykyään luokkaan kuuluvat Ceres, Eris, Haumea, Makemake ja Pluto. Eris, Haumea, Makemake ja Pluto ovatkin Neptunuksen takaisia kohteita, mutta Ceres on suurin Marsin ja Jupiterin välillä kiertävistä päävyöhykkeen asteroideista. Pluton planeetan aseman menetys ei ole kuitenkaan ainutlaatuinen, sillä ensimmäisinä löydetyt asteroidit Ceres, Pallas, Juno ja Vesta luokiteltiin planeettojen joukkoon 1800-luvun alussa monen vuosikymmenen ajan, ennen kuin yhä uusia kappaleita löytyi samalta alueelta ja niiden ymmärrettiin muodostavan pienten kappaleiden vyöhykkeen.


title: Neptunuksentakaiset planeetat

text: Nykyisin tähtitieteellisessä yhteisössä on yleisesti hyväksytty, että Planeetta X:ää ei ole olemassa. Kuitenkin jotkut tähtitieteilijät selittävät yhä poikkeamia Aurinkokunnan ulkoreunoilla Planeetta X -teorian avulla.


title: Neptunuksentakaiset planeetat

text: 1840-luvulla ranskalainen matemaatikko Urbain Le Verrier käytti Newtonin menetelmiä tutkiakseen Uranuksen kiertorataa ja esitti teorian, että siihen vaikuttaa tuntemattoman planeetan vetovoima. Le Verrier arvioi planeetan mahdollisen sijaintipaikan ja lähetti laskelmansa saksalaiselle tähtitieteilijälle Johann Gottfried Gallelle. 23. syyskuuta 1846, kirjeen saapumista seuraavana yönä, Galle ja hänen oppilaansa Heinrich d'Arrest löysivät Neptunuksen. Planeetta oli lähes tarkalleen paikassa, jonka Le Verrier oli arvioinut. Kaasujättiläisten kiertoratoihin jäi silti edelleen joitakin poikkeamia, minkä vuoksi syntyi olettamuksia siitä, että Neptunustakin kauempana olisi vielä tuntematon planeetta.


title: Neptunuksentakaiset planeetat

text: Jo ennen Neptunuksen löytymistä oli arveltu, että yksi planeetta ei riittäisi selittämään poikkeamia. 17. marraskuuta 1834 brittiläinen amatööriastronomi, pappi Thomas John Hussey kertoi tähtitieteilijä George Biddell Airylle keskustelusta, jonka hän oli käynyt ranskalaisen tähtitieteilijä Alexis Bouvardin kanssa. Hussey kertoi ehdottaneensa Bouvardille, että Uranuksen epätavalliset liikkeet johtuvat tuntemattomasta planeetasta. Bouvard oli pitänyt sitä mahdollisena ja keskustellut asiasta Seebergin observatorion johtajan, Peter Andreas Hansenin, kanssa. Hansenin mukaan yksi planeetta ei riittäisi selittämään poikkeamia, vaan niitä pitäisi olla kaksi.


title: Neptunuksentakaiset planeetat

text: Vuonna 1848 Jacques Babinet tutki Le Verrierin laskelmia ja ilmoitti, että Neptunuksen massa olisi pienempi ja sen kiertorata suurempi kuin Le Verrier oli arvioinut. Babinet oletti, että Neptunuksen takana voisi olla planeetta, jonka massa olisi noin 12 kertaa Maan massa. Hän nimesi planeetan "Hyperioniksi". Le Verrier ei kannattanut Babinetin teoriaa vaan ilmoitti, että "mikään ei viittaa toisen planeetan olemassaoloon, eikä todisteeksi hyväksytä teorioita, joissa mielikuvituksella on liian suuri osa."


title: Neptunuksentakaiset planeetat

text: Vuonna 1850 James Ferguson, US Naval Observatory -tähtitornin tähtitieteilijä ilmoitti, että hän oli "kadottanut" löytämänsä tähden, GR1719k:n. Luutnantti Matthew Maury, tähtitornin ylitarkastaja, piti tätä todisteena uudesta planeetasta. Kuitenkin uuden planeetan etsinnät epäonnistuivat, ja vuonna 1878 Hamiltonin yliopiston tähtitornin johtaja ilmoitti, että tähti ei ollut kadonnut vaan kyseessä oli ollut inhimillinen erehdys.


title: Neptunuksentakaiset planeetat

text: Vuonna 1879 Camille Flammarion huomasi, että komeetoilla 1862 III ja 1889 III oli 47 ja 49 AU:n apogeum ja ehdotti, että tuntematon planeetta olisi vetänyt ne elliptiselle kiertoradalle. Tähtitieteilijä Georges Forbes tutki asiaa ja sanoi sen todistavan Neptunuksentakaisen planeetan olemassaolon. Hän koetti laskea planeetan sijaintia komeettojen radan perusteella. Myös toinen tähtitieteilijä, David Peck Todd, piti teoriaa mahdollisena. Teorian epäilijät kuitenkin pitivät komeettojen apogeumia liian heikkona todisteena, eikä planeettaa lopulta löydettykään.


title: Neptunuksentakaiset planeetat

text: Vuosina 1900 ja 1901 Harvardin tähtitornin johtaja William Henry Pickering johti kahta transneptunisen planeetan etsintää. Ensimmäinen etsintä alkoi, kun tanskalainen tähtitieteilijä Hans Emil Lau tutki Uranuksen kiertoradasta vuosina 1690-1895 kerättyjä tietoja ja teki niistä johtopäätöksen, että Uranuksen kiertoradan poikkeamat johtuivat kahdesta tuntemattomasta planeetasta. Toinen alkoi, kun Gabriel Dallet ehdotti, että poikkeamat aiheuttaisi yksi transneptuninen planeetta 47 AU:n päässä. Pickering suostui etsimään planeettoja, mutta kumpikaan etsintä ei tuottanut tulosta.


title: Neptunuksentakaiset planeetat

text: Vuonna 1909 tähtitieteilijä Thomas Jefferson Jackson See, joka tunnettiin itsekeskeisenä toisinajattelijana, esitti että "Neptunuksen takana oli varmasti yksi, mutta luultavasti jopa kaksi tai kolme planeettaa". Hän nimesi ensimmäisen planeetan alustavasti "Oceanukseksi" ja määritteli planeettojen todennäköiset radan säteet 42, 56 ja 72 AU:n pituisiksi. Hän ei kuitenkaan antanut mitään tietoa siitä, miten oli päätellyt planeettojen olemassaolon. Ei myöskään tiedetä, yrittikö hän koskaan etsiä planeettoja.


title: Neptunuksentakaiset planeetat

text: Vuonna 1911 intialainen tähtitieteilijä Venkatesh P. Ketakar ehdotti, että olisi olemassa kaksi transneptunista planeettaa, jotka hän nimesi Brahmaksi ja Vishnuksi. Hän sovelsi niihin tutkimuksia, jotka Pierre-Simon Laplace oli tehnyt Jupiterin kuista. Kolme sisintä kuuta, Io, Europa ja Ganymedes, ovat lukkiutuneet Laplacen resonanssiin, 1:2:4. Ketakar ehdotti, että Uranus, Neptunus ja transneptuniset planeetat olivat samankaltaisessa resonanssissa. Hänen laskujensa mukaan Brahman kiertoradan säde olisi 38,95 AU ja kiertoaika 242,28 Maan vuotta (3:4 -resonanssi Neptunuksen kanssa). Kun Pluto löydettiin 19 vuotta myöhemmin, ilmeni että sen kiertoradan säde (39,48 AU) ja kiertoaika (248 Maan vuotta) ovat melko lähellä Ketakarin arvioita, mutta Pluton resonanssi Neptunuksen kanssa on 2:3. Kuitenkaan ei ole varmaa, miten Ketakar päätyi laskelmiinsa, eikä toista planeettaa löydetty koskaan.


title: Neptunuksentakaiset planeetat

text: Vuonna 1894 Percival Lowell, rikas bostonilainen, perusti Lowellin tähtitornin Flagstaffiin, Arizonaan William Pickeringin avustuksella. Vuonna 1906 Lowell ilmoitti, että hän aikoo selittää Uranuksen kiertoradan poikkeamat ja aloitti Planeetta X:ksi nimeämänsä planeetan laajat etsinnät. Lowell toivoi, että Planeetta X:n löytäminen olisi lisännyt hänen tieteellistä uskottavuuttaan ja antanut sitä myös hänen teorialleen, jonka mukaan Marsin kanavat ovat älykkään sivilisaation tuotoksia.


title: Neptunuksentakaiset planeetat

text: Aluksi Lowell etsi planeettaa suunnilleen ekliptikan tasosta. Hän kuvasi taivasta valokuvakameralla ja tutki yli 200 kolmen tunnin näytettä suurennuslasilla, mutta ei löytänyt planeettoja. Tuohon aikaan Pluto oli liian kaukana, jotta sen olisi voinut löytää kyseisellä menetelmällä. Tutkittuaan ensin ehdottamansa kohdat Lowell aloitti toisen etsinnän, joka kesti vuodesta 1914 vuoteen 1916. Vuonna 1915 hän julkaisi teoksensa "Memoir of a Trans-Neptunian Planet", jossa hän arvioi, että Planeetta X:n massa olisi seitsemän kertaa Maan massa ja puolet Neptunuksen massasta, ja että kiertoradan säde olisi 43 AU. Hänen mukaansa Planeetta X olisi suuri kohde, jonka tiheys on pieni ja albedo korkea. Etsintä ei tuottanut tulosta.


title: Neptunuksentakaiset planeetat

text: Samaan aikaan vuonna 1908 Pickering teki omaa tutkimustaan ja ilmoitti, että hän oli löytänyt Uranuksen kiertoradan avulla todisteita yhdeksännestä planeetasta. Hän kutsui sitä "Planeetta O:ksi", koska O on aakkosjärjestyksessä seuraava kirjain Neptunuksen ensimmäisen kirjaimen N:n jälkeen, ja oletti kiertoradan säteeksi 51,9 AU ja kiertoajaksi 373,5 vuotta. Tämäkään yritys hänen tähtitornissaan Arequipassa, Perussa, ei tuottanut minkäänlaista tulosta. Lowell ilmoitti näihin aikoihin, että "planeetan nimi O tulee luultavasti termistä "nothing at all"". Pickering etsi myös muita transneptunisia planeettoja, jotka hän oli nimennyt kirjaimilla P, Q, R, S, T ja U, tuloksetta vuoteen 1932 asti.


title: Neptunuksentakaiset planeetat

text: Lowellin yllättävä kuolema vuonna 1916 lopetti Planeetta X:n etsimisen joksikin aikaa. Erään hänen ystävänsä mukaan etsintöjen epäonnistuminen "itse asiassa tappoi hänet". Hänen leskensä Constance Lowell hylkäsi tähtitornin pitkän oikeusprosessin aikana, jonka hän kävi saadakseen Lowellin perinnön itselleen. Sen vuoksi Planeetta X:n etsintä ei olisi voinut jatkua muutamaan vuoteen. Vuonna 1925 tähtitorniin saatiin lasikiekot uutta teleskooppia varten ja etsintä saattoi alkaa uudelleen. Kiekot kustansi perintörahoillaan George Lowell, Percivalin serkku. Vuonna 1929 tähtitornin johtaja Vesto Melvin Slipher antoi planeetan etsimisen tehtäväksi Clyde Tombaughille, 22-vuotiaalle kansasilaiselle maanviljelijän pojalle, joka oli juuri aloittanut työt Lowellin tähtitornissa.


title: Neptunuksentakaiset planeetat

text: Tombaughin tehtävänä oli ottaa kuvapareja yötaivaasta kahden viikon välein. Sitten hän asetti molemmat kuvat laitteeseen, joka vertasi kuvia ja etsi niistä mahdollisia liikkuvia kohteita. Etsintää tehtiin järjestelmällisesti ja tarkoituksena oli kartoittaa jokainen yötaivaan alue. Tombaugh otti myös kolmannet kuvat sulkeakseen pois viallisten kiekkojen aiheuttamat virheelliset tulokset.


title: Neptunuksentakaiset planeetat

text: Vuoden 1930 alussa Tombaughin etsintä oli edennyt Kaksosten tähdistöön. 18. helmikuuta 1930, lähes vuoden kestäneen etsinnän ja 2 miljoonan tähden tarkistamisen jälkeen, Tombaugh huomasi 23. tammikuuta ja 29. tammikuuta otetuissa kuvissa liikkuvan kohteen. Vähemmän tarkka kuva, joka oli otettu 21. tammikuuta, varmisti asian. Varmistamisen jälkeen Tombaugh käveli Slipherin toimistoon ja sanoi: "Tohtori Slipher, olen löytänyt Planeetta X:n." Kohteen sijainti oli vain kuuden asteen päässä paikasta, missä Lowell oli laskenut Planeetta X:n olevan. Ennen kuin tähtitornissa tehtiin lisätarkistuksia kuvista, uutinen löydöstä lähetettiin telegrafilla Harvardin yliopiston tähtitorniin 13. maaliskuuta 1930. Kohde nimettiin Plutoksi, millä annettiin osa kunniasta Percival Lowellille, sillä P ja L ovat hänen nimikirjaimensa. Pluton löytämisen jälkeen Tombaugh jatkoi kaukaisten kohteiden etsintää. Hän löysi satoja tähtiä ja asteroideja sekä kaksi komeettaa, mutta ei kaukaisempia planeettoja.


title: Neptunuksentakaiset planeetat

text: Tähtitieteilijöiden yllätykseksi Plutolla ei ollut näkyvää kiekkoa vaan se näkyi pisteenä, joka ei poikennut lainkaan tavallisesta tähdestä. Se oli myös 15 kertaa himmeämpi kuin Lowell oli arvioinut, joten sen täytyi olla joko todella pieni tai todella tumma. Tutkijat olettivat Pluton niin suureksi, että se voisi aiheuttaa häiriöitä planeettojen kiertoratoihin, minkä perusteella he laskivat sen albedoksi 0,07. Pluto olisi siis suunnilleen yhtä tumma kuin Merkurius. Pluton säteeksi laskettiin noin 8 000 kilometriä eli 60 % Maan säteestä. Pluton radan havaittiin olevan todella elliptinen, paljon enemmän kuin yhdenkään toisen planeetan. Tähtitieteilijä Armin O. Leuschner kiistikin Pluton aseman planeettana, koska sen himmeys ja suuri eksentrisyys olivat samanlaisia kuin asteroideilla ja komeetoilla.


title: Neptunuksentakaiset planeetat

text: 1900-luvun keskivaiheilla arviot Pluton massasta laskivat. Vuonna 1931 Nicholson ja Mayall päättelivät Pluton vaikutuksesta kaasujättiläisiin, että sen massa olisi suunnilleen sama kuin Maalla. Vuonna 1949 arvioitiin, että Pluton läpimitta olisi Merkuriusta suurempi mutta Marsia pienempi ja sen massa olisi noin 0,1 Maan massaa. Dale Cruikshank, Carl Pilcher ja David Morrison Havaijin yliopistosta arvioivat vuonna 1976, että Pluton täytyy sisältää metaanijäätä, mikä on hyvin heijastavaa. Tämä tarkoitti sitä, että Pluto olikin erittäin kirkas ja sen massa olisi korkeintaan 0,01 Maan massaa.


title: Neptunuksentakaiset planeetat

text: Pluton koko selvitettiin tarkasti lopulta vuonna 1978, kun amerikkalainen tähtitieteilijä James W. Christy löysi sen kuun Kharonin. Hän määritti Pluton ja Kharonin massat Robert Sutton Harringtonin kanssa kuun kiertorataliikkeen perusteella. He arvioivat Pluton massaksi 1,31×10 kg, mikä on viidessadasosa Maan massasta tai kuudesosa Kuun massasta eikä riitä alkuunkaan aiheuttamaan kaasujättiläisten ratamuutoksia. Pluton löytäminen Lowellin olettamasta paikasta oli ollut sattuma, ja vaikka Planeetta X olisikin olemassa, se ei ollut Pluto.


title: Neptunuksentakaiset planeetat

text: Vuoden 1978 jälkeen jotkut tähtitieteilijät jatkoivat edelleen Lowellin Planeetta X:n etsintää. Koska Pluto oli osoittautunut liian pieneksi, heidän mielestään oli oltava olemassa kymmeneskin planeetta.


title: Neptunuksentakaiset planeetat

text: 1980- ja 1990-luvuilla Robert Harrington johti kiertoratapoikkeamien tutkimuksia. Hän laski, että Planeetta X olisi noin kolme kertaa niin kaukana Auringosta kuin Neptunus ja sen kiertorata olisi hyvin eksentrinen ja vahvasti inklinoitunut. Planeetta X -teorian huomattavan vastustajan Brian Marsdenin mielestä oikeat poikkeamat ovat sata kertaa pienempiä kuin Le Verrier oli havainnoinut, joten ne voisivat johtua vain virheellisestä havainnosta.


title: Neptunuksentakaiset planeetat

text: Vuonna 1972 Joseph Brady Lawrence Livermoren kansallisesta laboratoriosta tutki Halleyn komeetan liikkeen poikkeamia ja arveli, että ne voisivat johtua Neptunuksen takana olevasta, Jupiterin kokoisesta planeetasta. Kuitenkin sekä Marsden ja Planeetta X -teorian kannattaja P. Kenneth Seidelmann hylkäsivät Lawrencen teorian ja esittivät, että Halleyn komeetan poikkeamat johtuisivat vaihtelevista materiaalisuihkuista. Jos planeetta X olisi niin suuri kuin Lawrence väitti, sen vaikutus muihin planeettoihin olisi huomattavampi.


title: Neptunuksentakaiset planeetat

text: Vaikka tehtävänä ei ollutkaan Planeetta X:n etsintä, IRAS -tähtitornissa löydettiin "tuntematon kohde", joka arvioitiin ensiksi "mahdollisesti Jupiterin kokoiseksi jättiläisplaneetaksi, joka lienee niin lähellä Maata, että voisi olla aurinkokunnan osa." Kuitenkin tarkemmissa tutkimuksissa selvisi, että kyseessä oli monta kohdetta, joista suurin osa oli kaukaisia galakseja eikä yksikään kuulunut aurinkokuntaan.


title: Neptunuksentakaiset planeetat

text: Harrington kuoli tammikuussa 1993 löytämättä Planeetta X:ää. Kuusi kuukautta aiemmin Myles Standish oli tutkinut tietoja, joita Voyager 2 lähetti ohitettuaan Neptunuksen, ja niiden perusteella planeetan massa oli noin 0,5 % – eli suurin piirtein Marsin massan verran – suurempi kuin aiemmin oli arvioitu. Neptunuksen vaikutus Uranuksen kiertorataan laskettiin uudelleen näillä tiedoilla. Tuloksena oli, että Neptunuksen massa riitti poikkeamien selittämiseen, joten Planeetta X -teoria kumoutui. Lisäksi Pioneer 10, Pioneer 11, Voyager 1 tai Voyager 2 eivät olleet löytäneet mitään aiemmin havaitsemattomia kohteita aurinkokunnan ulkopuolella. Nykyään suurin osa tähtitieteilijöistä uskoo, ettei Planeetta X:ää ole.


title: Neptunuksentakaiset planeetat

text: Pluton ja Kharonin jälkeen muita transneptunisia kohteita (TNO:ita) ei löydetty ennen (15760) 1992 QB:n löytämistä vuonna 1992. Sen jälkeen vastaavia kohteita on löydetty satoja. Suurin osa niistä luokitellaan osaksi Kuiperin vyöhykettä, jäisten kohteiden muodostamaa aluetta aurinkokunnan ulkoreunoilla. Vaikka mikään varhaisista löydöistä ei ollut Plutoa suurempi, joitakin niistä nimitettiin mediassa "uusiksi planeetoiksi", kuten Sednaa.


title: Neptunuksentakaiset planeetat

text: Vuonna 2005 tähtitieteilijä Mike Brown ryhmineen julkaisi tiedon 2003 UB313:n, hieman Plutoa suuremman transneptunisen kohteen löytämisestä. Se nimettiin myöhemmin Erikseksi kreikkalaisen jumalolennon mukaan. Pian tämän jälkeen NASA:n lehti "Jet Propulsion Laboratorion" kutsui kohdetta "kymmenenneksi planeetaksi".


title: Neptunuksentakaiset planeetat

text: Eristä ei kuitenkaan luokiteltu koskaan planeetaksi virallisesti. Vuonna 2006 IAU:n laatiman planeetan määritelmän mukaan Eris ja Pluto eivät ole planeettoja vaan kääpiöplaneettoja, sillä ne eivät ole vetäneet läheisiä kohteita puoleensa. Toisin sanoen ne eivät kierrä Aurinkoa yksin vaan samalla kiertoradalla pienten ja samankokoisten kappaleiden joukossa. Pluto luokitellaan nykyään Kuiperin vyöhykkeen osaksi ja toiseksi suurimmaksi kääpiöplaneetaksi Eriksen jälkeen. Joidenkin tähtitieteilijöiden mielestä Pluto, Eris ja Kuiperin vyöhykkeen suurimmat kohteet kuten Makemake, Sedna, Quaoar ja Varuna pitäisi luokitella planeetoiksi.


title: Neptunuksentakaiset planeetat

text: Eris lienee liian pieni vaikuttaakseen merkittävästi uloimpien planeettojen kiertoratoihin, ja virallisen käsityksen mukaan se ei ole Planeetta X.


title: Neptunuksentakaiset planeetat

text: Vaikka suurin osa tähtitieteilijöistä ajatteleekin, ettei Lowellin olettamaa Planeetta X:ää ole olemassa, monet ovat silti etsineet suurta, tuntematonta planeettaa selittääkseen aurinkokunnan ulkoreunojen poikkeamat. Tämän hypoteettisen kohteen ajatellaan sijaitsevan Kuiperin vyöhykkeellä ja myös sitä kutsutaan usein Planeetta X:ksi.


title: Neptunuksentakaiset planeetat

text: Kuiperin vyöhykkeessä on aukko noin 48 AU:n päässä Auringossa (Neptunuksen etäisyys on 30 AU), ja on olemassa teorioita, että tämän "pudotuksen" voisi selittää Maata pienempi mutta Marsia suurempi kohde 48 AU:n päässä. Kuitenkin on hyvin todennäköistä, että kirkas planetoidi, joka olisi Marsia suurempi ja alle 60 AU:n päässä Auringosta, olisi jo havaittu. Lisäksi kohde olisi luultavasti vaikuttanut plutinojen määrään paljon enemmän. Silti ei voi täysin sulkea pois mahdollisuutta, että massiivisempi, Maan kokoinen planetoidi kiertäisi Aurinkoa jopa 100 AU:n päässä. Tällöin Kuiperin pudotuksen voisivat selittää myös useat Sednan kaltaiset pienemmät kohteet.


title: Neptunuksentakaiset planeetat

text: Vielä yksi olettamus perustuu siihen, että pitkäperiodiset komeetat eivät saapuisikaan satunnaisista paikoista taivaalta, kuten yleensä ajatellaan, vaan olisivatkin ryhmittyneet inklinoituneesti. Tällaisen ryhmittymisen voisi selittää ainakin Jupiterin kokoinen kohde, mahdollisesti ruskea kääpiö. Hypoteettinen planeetta tai tähti sijaitsisi Oortin pilven ulko-osissa.


title: Sienijärvi

text: Sienijärvi on järvi Kangasniemen kunnan Kutemajärven kylässä. Järvi kuuluu Malloksen valuma-alueeseen.


title: Sienijärvi

text: Sienijärven pinta-ala on 266 ha ja se on osittain jääkauden muovaamana luode-kaakko-suuntainen.


title: Sienijärvi

text: Sienijärvellä on yleinen uimaranta.


title: FPGA

text: FPGA ("Field-programmable gate array") on digitaalinen mikropiiri, jonka sisältämä logiikka voidaan ohjelmoida helposti uudelleen. Tämän ansiosta FPGA-piirillä voi teoriassa toteuttaa minkä tahansa digitaalipiirin toiminnallisuuden. FPGA-piirejä käytetään erityisesti sulautetuissa järjestelmissä, sekä yleisesti prototyypitykseen. FPGA-piirit ovat kehittyneet 1980-luvulla aikaisemmista ohjelmoitavista logiikkapiireistä kuten CPLD- ja PAL-piireistä.


title: FPGA

text: Alan merkittävimpiä piirivalmistajia ovat Altera, Xilinx ja Lattice Semiconductor.


title: FPGA

text: FPGA-piirejä verrataan usein sovelluskohtaisiin mikropiireihin (ASIC), sillä niiden sovellusalueet ovat usein samoja. FPGA-piiriin verrattuna ASIC kuluttaa paljon vähemmän tehoa ja sitä kautta lämpenee vähemmän, on paljon pienikokoisempi ja maksaa suurissa erissä erittäin vähän, suurin saavutettavissa oleva kellotaajuus on suurempi ja logiikkaportteja saadaan mahtumaan piirille enemmän. ASICin suunnitteluprosessi on kuitenkin erittäin kallis ja hidas, ja valmiissa piirissä havaitut suunnitteluvirheet vielä lisäävät kustannuksia mikäli ne on pakko korjata. FPGA-piirin käyttöönotto sen sijaan on erittäin nopeaa.


title: FPGA

text: Kun laitteistokuvauskielellä kirjoitettu malli on syntetisoitu, se voidaan suoraan ladata piirille ja aloittaa käyttö siinä missä ASIC-piirin kanssa alotettaisiin vasta piirin valmistukseen tähtäävä suunnittelutyö. Tarkkaan ottaen laitteistokuvaus tallentuu pieneen oheispiiriin josta se automaattisesti syötetään FPGA-piiriin aina kun laite käynnistetään. Heti tämän jälkeen itse FPGA aloittaa toimintansa.


title: FPGA

text: Mallissa havaittujen suunnitteluvirheiden korjaus on helppoa vaatiessaan vain uuden syntetisoinnin ja piirin uudelleenohjelmoinnin. Tämän takia FPGA-piirit sopivat erityisesti ASIC-piirien prototyypitykseen, sekä laiteajuri- ja firmwarekehitykseen siksi ajaksi ennen kuin varsinainen ASIC-piiri on valmis. FPGA-piirejä käytetään myös tilanteissa joissa piirin sisältävää laitetta valmistetaan pieni kappalemäärä jolloin kappalehinnalla ei ole suurta merkitystä, kokoa ja tehonkulutusta ei tarvitse minimoida, logiikan uudelleenohjelmoitavuus ja virheiden korjaus tuotteen toimituksen jälkeen on välttämätöntä, tai laite halutaan mahdollisimman nopeasti markkinoille.


title: FPGA

text: Piirin toiminnan suunnitteluun jokainen FPGA-piirin valmistaja tarjoaa oman alustakohtaisen ohjelmiston. Yleensä ohjelmisto on saatavilla Windows- ja Linux-käyttöjärjestelmille ja se on ominaisuuksiltaan erittäin monipuolinen. Arvokkaiden yrityslisenssien lisäksi suunnitteluohjelmistoista julkaistaan yleensä myös pieniä rajoituksia sisältävä ilmaisversio.


title: FPGA

text: FPGA-piiri koostuu geneerisistä logiikkaelementeistä, joiden toteuttama kombinatorinen logiikka ja väliset kytkennät ovat ohjelmoitavissa. FPGA-piirin valmistaja ilmoittaa yleensä logiikkaporttimäärän jota vastaavan toiminnallisuuden piiri pystyy parhaimmillaan toteuttamaan. Nykyaikaisissa piireissä tämä määrä lasketaan sadoissa tuhansissa porteissa. Käytännössä tästä maksimimäärästä jäädään usean kymmenen prosentin päähän, sillä ohjelmoitavien logiikkaelementtien välinen reititys piirillä optimaalisella tavalla on erittäin vaikeaa. Pitkät reitit logiikkalementtien välillä myös rajoittavat kellotaajuutta jolla piiriä voidaan käyttää. Mikäli logiikkaportteja tarvitaan enemmän kuin mihin yksi piiri pystyy, on useamman FPGA-piirin yhteiskäyttö mahdollista joillain alustoilla.


title: FPGA

text: FPGA-piiri saattaa sisältää myös ei-ohjelmoitavia osia esimerkiksi usein käytettyjä aritmeettisia operaatioita varten, digitaalisia suotimia ja muita vastaavia suhteellisen yksinkertaisia piirejä, muistia, tai joskus jopa kokonaisia yleiskäyttöisiä ohjelmoitavia suorittimia. Näiden avulla piirin suorituskykyä ja tehonkulutusta voidaan parantaa. Prototyypitystä varten FPGA-piirejä saa myös piirilevyillä, joilla on valmiina muita mahdollisesti hyödyllisiä piirejä ja muuta elektroniikkaa, kuten A/D-muuntimia, muistipiirejä, näyttöjä, kytkimiä, liittimiä yms. Lopputuotteessa FPGA-piirin ohjelmointidata saattaa olla tallennettuna haihtumattomalle muistille josta se ladataan FPGA-piirille laitteen käynnistyessä.


title: Leh

text: Leh () on Ladakhin alueen suurin kaupunki Jammun ja Kashmirin osavaltiossa Pohjois-Intiassa. Kaupungissa asui 28 639 ihmistä vuonna 2001 väestönlaskennan mukaan.


title: Leh

text: Leh oli vuosisatoja tärkeä pysähdyspaikka kaupankäyntireittien varrella, Pakistanin sekä Kashmirin sijaitessa lännessä ja Tiibetin idässä. Alueen läpi kulki muun muassa suolaa, viljaa ja kašmirvillaa. Alue kärsi vakavista tulvista vuonna 2010, joiden seurauksena yli sata ihmistä kuoli.


title: Kolme kolikkoa lähteessä

text: Kolme kolikkoa lähteessä ("Three Coins in the Fountain") on Jean Negulescon ohjaama yhdysvaltalainen elokuva vuodelta 1954. "Kolme kolikkoa lähteessä" sai Oscar-palkinnot parhaasta värikuvauksesta ja laulusta. Lisäksi se oli ehdolla parhaaksi elokuvaksi.


title: Kolme kolikkoa lähteessä

text: Elokuvassa kolme aviomiestä etsivää naista (Dorothy McGuire, Jean Peters ja Maggie McNamara) heittää kolikon Trevin-suihkulähteeseen toivoen sen tuovan onnea miehen etsinnässä.


title: Theodor Heuss

text:
Theodor Heuss (31. tammikuuta 1884 – 12. joulukuuta 1963) oli saksalainen
poliitikko. Hän oli Saksan liittotasavallan ensimmäinen liittopresidentti
vuosina 1949–1959. Heuss kuului vapaaseen demokraattiseen puolueeseen, jonka puheenjohtajana hän toimi 1948–1949.


title: Synkroninen piiri

text: Synkroninen piiri on digitaalipiiri, jonka toiminta on tahdistettu oskillaattorin tuottamalla kellopulssilla. Valtaosa nykyään käytössä olevista digitaalipiireistä on synkronisia piirejä. Synkronisen piirin vastakohta on asynkroninen piiri, jossa ulkopuolista tahdistusta ei ole vaan piirin eri osat tahdistavat itse itsensä.


title: Synkroninen piiri

text: Synkronisten piirien vahvuutena on niiden helposti ymmärrettävä toiminta- ja suunnitteluperiaate. Huonona puolena synkroninen piiri hukkaa tehoa, ja lisäksi suurimman mahdollisen kellotaajuuden määrää koko piirin hitain logiikkapolku. Synkroninen piiri vaatii myös huolella rakennetun kellopuun, jota pitkin kellopulssi viedään piirin eri osiin, sillä korkeilla kellotaajuuksilla signaalin etenemisviive johtimessa alkaa olemaan merkittävä. Tehonkulutusta voidaan yrittää hallita sammuttamalla kellopulssi sellaisista piirin osista, jotka eivät sillä hetkellä ole käytössä.


title: Asynkroninen piiri

text: Asynkroninen piiri on digitaalipiiri, jonka osia ei ole synkronoitu kellopulssilla tai vastaavalla koko piirin laajuisella synkronointimekanismilla, vaan osat tahdistavat toimintansa toistensa avulla. Asynkronisen piirin vastakohta on synkroninen piiri. Valtaosa nykyään käytössä olevista digitaalipiireistä on edelleen synkronisia piirejä, mutta asynkronisia piirejä on tutkittu paljon, sillä ne mm. vähentävät piirien tehonkulutusta merkittävästi.


title: Janne Uskali

text: Janne Uskali alias Bomber#1 tai B#1 on itähelsinkiläinen moottoripyöräilyn monitoimimies ja toimittaja. Hän on muun muassa yksi Bombers-scenen perustajista. Hän on myös ollut mukana järjestämässä Bomber Weekend -MP-festivaaleja. Samoin hän oli yksi Plan Bee -moottoripyörästuntryhmän perustajajäsenistä. Siitä lähtien Uskali on stunttaillut KTM-tehtaan kalustolla.


title: Janne Uskali

text: Janne Uskali on tehnyt myös joitakin elokuvien stunt-kohtauksia, kuten esimerkiksi Olli Saarelan ohjaamaan Harjunpää ja pahan pappi -elokuvaan. Tässä elokuvassa Uskali teki kaikki moottoripyörästuntit. Hänen nykyinen stuntryhmänsä on nimeltään Dusters.


title: Janne Uskali

text: Uskali teki vuonna 2009 oman täyspitkän dokumentti-DVD:n hänen ja kavereidensa nuoruudesta moottoripyörien sekä muskeliautojen ympärillä. Elokuvan nimi on "Bomber#1 the Movie".


title: Janne Uskali

text:
Uskali on luonut bomber-kulttuurin ympärille oman erikoislehden nimeltä Bomber Magazine. Lehti perustettiin vuonna 2001 ja se ilmestyy nykyään seitsemän kertaa vuodessa. Janne Uskali on ollut Bomber Magazinen päätoimittaja alusta lähtien. FHRA palkitsi Uskalin vuoden journalistiksi 2010 näillä perusteilla:
"FHRA:n tapahtumat saivat runsaasti palstatilaa lehdistöstä ja ahkerimmin tapahtumista kirjoittivat tietenkin moottorialan lehdet. Paljon sivuja, niin kisa- kuin näyttelyjuttuihin, käytti tämä palkinnon saaja. Ja taisipa herra päätoimittaja ottaa useamman kerran tuntumaa myös kiihdytysurheiluun niin autolla kuin pyörällä."


title: X-Men vs. Street Fighter

text: X-Men vs. Street Fighter () on Capcomin kehittämä ja julkaisema "Marvel vs. Capcom" -tappelupelisarjan ensimmäinen osa. Peli julkaistiin aluksi kolikkopelinä vuonna 1996 ja vuotta myöhemmin Sega Saturnille, mutta vain Japanissa. PlayStation-versio julkaistiin vuonna 1998.


title: X-Men vs. Street Fighter

text: "X-Men vs. Street Fighter" käyttää samantapaista systeemiä kuin Capcomin aikaisempi peli "Marvel Super Heroes", mutta lisää mukaan kahden hengen joukkueet. Kolmen erän sijasta hahmot tappelevat yksi vastaan yksi ottelua siihen asti kunnes jommankumman joukkueen molemmilta hahmoilta on loppunut energiat. Pelin aikana voi halutessaan vaihtaa hahmon. Toinen hahmo tulee automaattisesti peliin mukaan, mikäli pelaajan aloittavan hahmon energiat loppuvat kesken. Pelissä on myös tasomittari, joka kasvaa osumien myötä. Tämä hyödyntää pelin aikana siten, että pelaaja voi tehdä Hyper Combon, joka maksaa kaksi tasoa. Combossa ovat molemmat hahmot mukana.


title: X-Men vs. Street Fighter

text: Pelaajan voitettua omalla parijoukkueellaan kaikki vastustajat, se saa lopuksi vastaansa Tuhon.


title: X-Men vs. Street Fighter

text: X-Men-hahmojen kokoonpano on hyvin pitkältä samanlainen, kuin Capcomin edellisessä tekemässä "Marvel Super Heroes" -pelissä. "X-Men vs. Street Fighteriin" on laitettu kolme hahmoa, jotka eivät esiintyneet aikaisemmin mainitussa pelissä. Lisäksi hahmojen ulkonäkö perustuu pitkälti vuoden 1992 "X-Men"-animaatiosarjan ulkonäköihin. Myös hahmojen ääninäyttelijät ovat samat henkilöt, jotka olivat animaatiosarjassa mukana.


title: X-Men vs. Street Fighter

text: "Street Fighter" -hahmot puolestaan olivat ulkonäöltään samanlaisia, kuten samaan aikaan markkinoilla olleessa "Street Fighter Alpha 2":ssa.


title: Verovapaus

text: Verovapaudella tarkoitetaan vapautusta verosta.


title: Verovapaus

text:
Henkilöverotuksessa pääsääntö on, että kaikista tuloista maksetaan veroa kunnalle ja valtiolle. Henkilöverotuksessa tulot jaetaan ansiotuloihin ja pääomatuloihin sekä verovapaaseen tuloon (Tuloverolaki 29 § ym). Verovapaista tuloista voidaan mainita esim. äidinmaidon sekä itse kerättyjen marjojen ja sienien luovutuksesta saatu tulo, lakkoavustus (Lakkoavustus on veronalaista tuloa siltä osin kun sen määrä ylittää 16 euroa päivässä) ja elatusapu.
Lisäksi osa sosiaalietuuksista on verovapaita. Esimerkiksi lapsilisistä ei peritä veroa. Toisaalta mm. työttömyyspäiväraha ja sairauspäiväraha ovat verollisia.


title: Verovapaus

text: Pääomatuloista ovat verovapaita esimerkiksi eräät luovutusvoitot:


title: Verovapaus

text: Yhteisöjen verotuksessa pääsääntö on, että yhteisö maksaa tuloksestaan 20 prosentin yhteisöveroa. Yleishyödylliset yhteisöt on kuitenkin vapautettu tuloverosta, pois lukien yhteisöjen harjoittama elinkeinotoiminta. Jos esimerkiksi urheiluseura ylläpitää nakkikioskia, kioskin liikevoitosta peritään vero. Sen sijaan jäsenmaksutulot ja lahjoitukset ovat verovapaita.


title: Verovapaus

text: Arvonlisäverotuksessa verovapaita ovat muun muassa terveyden- ja sairaanhoitopalvelut. Lisäksi, jos yrityksen liikevaihto on alle 10 000 euroa vuodessa, yrityksen ei ole pakko rekisteröityä arvonlisäverovelvolliseksi, jolloin se voi myydä tuotteitaan ilman arvonlisäveroa.


title: Verovapaus

text: Varainsiirtoverosta on vapautettu pörssissä noteerattujen yhtiöiden osakekauppa.


title: Verovapaus

text: Yhtiöiden saamat osinkotulot ovat pääosin verottomia silloin, kun ne on saatu listaamattomalta yhtiöltä. Verottomuussäädöksellä vältetään osinkojen ketjuverotus. Yhtiön pörssiyhtiöltä saamat osingot ovat pääsääntöisesti kokonaan veronalaisia (ennen vuotta 2014 osittain veronalaisia).